
Awe tardi STAta reuni cu trahadonan 

STA no ta descarta mas accion intensivo na ATA 



ORANJESTAD -Sindicato STA a yega di anuncia 
cu si prome cu dia 26 di september ultimo, gerencia 
di ATA no termina e negociacion di e contracto col- 
ectivo (CAO), lo bay tin accion, loke a sosode diabi- 
erna ultimo net riba Dia Internacional di Turismo. 

Segun Presidente di sindicato STA, Diego De Cuba, e no 
ta descarta cu ta bin mas accion; por ta den transcurso 
di diamars y diaranson, si nan no ta mira un cambio den 
locual tin aworaki. 

E accion di diabierna pa algun a bira un sorpresa, ya cu 
durante e ultimo dianan, gerencia di ATA y STA a yega di 
reuni, y nan tabata cla pa firma un proposicion of acuerdo 
cu intermediacion di Mediador di Gobierno pa atende cu 
e CAO nobo aki. 

Sinembargo, Presidente di STA a declara cu e motibo di 
accion aki di un ora, ta debi na e situacion den cual ge- 
rencia di un compania cu tin suficiente forsa fmanciero 
ta sinta manipula na mesa durante negociacion cu ta tu- 
mando luga pa un CAO nobo. E sindicalista a bisa cu nan 
a splica ATA debidamente di e accion aki. 

Ademas, e ta considera cu esaki ta un derecho di tur tra- 
hado na Aruba. “Si bo kier protesta un of dos ora, bo mag 
di protesta,” el a bisa. Si e compania ta opta pa hiba nan 
dilanti Corte, tambe nan por haci’e. Pero nan no por kita 
e derecho constitucional aki for di e trahadonan y STA ta 
para shen porciento tras di e trahadonan di ATA. 

Reunion y accion 

Ayera De Cuba a declara na Bon Dia Aruba cu despues di 
e accion di diabierna, sindicato STA ta reuni cu su miem- 
bronan awe pa 5:30 atardi na sede di SIMAR. 

E tin cu bisa cu e tension ta halto y ‘motibo pa mas ac- 
cion tin’. Esta si gerencia di ATA no bin cu ‘algo drechi’, e 
trahadonan ta bay intensifica nan accionnan, ya cu nan ta 
dicidido y nan no ta bay acepta mas e posicion di geren- 
cia. Nan ta considera cu e compania ATA SG ta ganando 
suficiente placa y STA ta haya mas cu hustifica cu nan por 
duna e empleadonan algo drechi. 

STA ta compronde cu Minister di Turismo, Dangui Odu- 
ber a pidi gerencia di ATA informacion di tur salario di e 
empleadonan, pa asina gobierno sa precisamente kico ta 
pasando na ATA. Pero te dia di awe, e peticion di e man- 
datario no a wordo honra, pero ni na e hunta. E sindical- 
ista ta haya cu esaki ta un falta di etica y respet di parti di 
gerencia di e compania. 

Awe mester tabatin un reunion cu ATA riba e concepto cu 
nan a manda, pero STA a manda un contesta pa gerencia 
di ATA caba tocante e negociacion aki. De Cuba a bisa cu 
e ultimo carta cu ATA a manda su proposicion ta esun cu 
a causa tur e disturbionan. E1 a informa cu STA a haya e 
proposicion aki diahuebs laat, y nan a mand’e pa e traha- 
donan diabierna mainta. Pero ora cu e trahadonan a wak’e 
nan a rabia, pa locual nan a dicidi di bin cu un accion. 

E sindicalista a bisa cu STA mes a trata pa no bin cu un 
accion, considerando cu tabata Dia Internacional di Tur- 
ismo, pero e frustracion y rabia tabata grandi cerca e tra- 
hadonan cu nan a dicidi di bin cu un accion di un ora, y 
como nan sindicato, STA a sostene nan. E ta premira cu 
esaki lo por desemboca den un conflicto laboral mas halto 
cu gerencia di ATA. 

Segun De Cuba, den e proposicion ultimo cu gerencia 
a manda ta manera nan a pone ‘un cuchiu na nos gar- 
ganta.’ Eventualmente e accion aki lo bira mas intenso si 
no ta bin un solucion pronto pa atende cu e solicitud di 
e trahadonan. Nan ta pidiendo 150 florin di aumento pa 
luna, di cual 30% di nan ta bay practicamente den caha di 
gobierno. E ta haya cu locual nan ta pidiendo no ta algo 
descabeya, pero e no sa pa kico gerencia di ATA ta keda 
para terco. 

Deportista di Crossfit accidenta transporta pa Colombia 



ORANJESTAD - Unabes 
cu wordo conoci e acci- 
dente di e deportista Co- 
lombiano di Crossfit, An- 
dres Hernandez, durante 
un tour patras di Kapel 
di Alto Vista, a inicia un 
campaña di solidaridad 
pa recauda fondo y trans- 
porta e hoben aki pa Co- 
lombia, ya cu su estado di 
salud ta delicado. 

Asociacion Amigos de Co- 
lombia (ASOCOL) tambe a 
uni na e campaña aki, camin- 
da su Presidente Moises Fer- 
nandez a informa cu e hoben 
aki, conoci cariñosamente 
como ’Kendo,' fmalmente a 
wordo transporta urgente- 
mente den air ambulance pa 
Colombia diasabra anochi. 
Sinembargo un debe grandi a 
keda atras. 

E mesun deportista, via su 
cuenta di Intagram @kendo. 
h22 a pidi ayudo, pa asina e 
por wordo transporta cu ur- 
gencia pa Colombia. Cu un 
cara tristo y un stem kibra, 
e deportista di 24 aña a bisa 
cu e ta interna den hospital 
di Aruba, ya cu el a sufri un 
accidente serio y su situacion 
ta delicado. “Mi mester biaha 
urgente pa Colombia. E vue- 


lo tin un costo di 30mil dol- 
lar”, el a bisa. P'esey el a haci 
uzo di e red social aki y otro 
medionan di comunicacion 
local y internacional pa pidi 
colaboracion y ayudo na ami- 
go, conocinan y di tur hende. 

ASOCOL 

Presidente di ASOCOL a 
bisa cu e fundacion aki sem- 
per a brinda su ayudo riba e 
parti social. E biaha aki tam- 
poco ta un excepcion, cu e 
hoben Andres Hernandez 
kende a bin participa den un 
competencia di crossfit lo- 
cal. Pero lamentablemente el 
a sufri un accidente, ora cu e 
vehiculo (UTV) cu e tabata 
aden, hunto cu su coach, a 
bolter y a cay riba dje. Esaki 
a ocasiona cu el a haya le- 
sion peligroso na su weso di 
lomba, cu a kibra hunto cu 
algun ribchi. E no tabata sinti 
su pianan. 

E deportista tabatin un seguro 
cu a cubri parti di e gastonan, 
pero no tur. Entre otronan, a 
resta un debe di 6mil dollar 
pa transporta e deportista pa 
Cali. Moises Fernadez a bisa 
cu henter nos comunidad a 
reacciona positivamente pa 
yuda den e necesidad aki. 


Ayera el a bay Misa Birgen 
di Fatima na Dakota, unda 
tur diadomingo pa lOor di 
mainta ta celebra un Santo 
Sacrificio di Misa na Spaño, y 
mayoria di hende a contribui 
cu e causa aki. 

Nan a instala urna na dife- 
rente sitio, entre nan Don 
Jacinto Restaurant, Kikorico, 
Willy Pan, Panaderia Carina, 
Los Cafeteros, Fruteria Vir- 
gilio, y Fruteria Santo Do- 
mingo. Pero tambe Asocia- 
cion Amigos de Colombia tin 
un cuenta den RBC No.7700 
0000 485 1062, caminda tur 
hende interesa por haci nan 
donacion y pone riba dje pa 
kico e ta. Otro parti di e re- 
caudacion ta tumando luga 
via emisora Caliente, camin- 
da su Director Juan Carlos 
Ventura, conoci como ‘La 
Sonri’, a inicia cu e campaña 
aki. 

Nan ta spera cu lo por sigui 
colecta fondo te cu mañan 
traimerdia, ora cu nan lo re- 
uni pa conta e placa recauda y 
canalisa e ayudo aki unda tin 
mester. Entre ayera y awe nan 
ta purba di yega of surpasa e 
suma di 6 mil dollar, cu tabata 
loke a falta pa cubri e gasto di 
transportacion den air am- 


bulance. Pero ainda tin otro 
debe na hospital cu mester 
atende cune, ya cu pa dia ta- 
bata 2mil dollar. Igualmente 
nan mester mira ki sorto di 
gasto e seguro di e hoben de- 
portista a cubri caba. 

Nan lo divulga publicamente 
e resultado di e campaña aki. 
ASOCOL ta mantene con- 


tacto cu Will Erasmus, kende 
ta presidente di Fitville 2019 
cu a organisa e competen- 
cia, unda e deportista Andres 
Hernandez a bin participa. 
ASOCOL kier ta bon infor- 
ma di e ultimo desaroyo rond 
di e caso aki, y asina mantene 
nos comunidad bon informa 
tocante e situacion di e hoben 
Andres 'Kendo' Hernandez. 


Retiro anuncia na juni caba 

Randall Croes: Noticia tabata ‘fake news’ 


ORANJESTAD - E su- di Randall Croes como 
puesto retiro repentino miembro di directiva di 





Camara di Comercio y 
Industria, a resulta di ta 
‘fake news’. Asina Bon Dia 
Aruba a haya di tende di e 
conocido economista mes 
den un entrevista telefo- 
nico. 

“Mi a anuncia mi retiro na 
luna di juni caba; tur hende 
den e directiva tabata sa cu 
mi no lo sigui pa un periodo 
nobo di tres aña na 2020. Sin 
embargo, mi a dicidi di keda 
algun luna mas, pa apoya 
KvK den e deliberacionnan 
cu Ministerio di Finanzas pa 
loke ta e Reforma Fiscal y e 
posicion cu KvK lo a tuma 
den esey. Mirando cu gobi- 


erno no ta cambia di posicion 
pa loke ta e BBO riba factura 
si of no, y a yega na e dead- 
line di 1 di october den e de- 
liberacion aki entre gobierno 
y gremio, mi tarea a termina 
aki, y mi a notifica esey, as 
simple as that.” 

Ta keda e punto pakico tabata 
necesario pa corespondencia 
confidencial di KvK a termi- 
na den man di e portal di no- 
ticia cu a publica esaki segui- 
damente. E no kier a comenta 
mas aleu riba e hecho aki, ni 
pensa riba ken den e organi- 
sacion a haya necesario pa vi- 
ola confidencialidad interno 
di e organisacion, pero si ta- 


bata dispuesto pa comparti cu 
nos e prueba di e email cu el a 
manda pa Camara di Comer- 
cio dia 26 di juni di e aña aki, 
unda el a anuncia e no ta bay 
ta candidato pa un termino 
nobo di tres aña. 

“Mi a dicidi di antemano caba 
cu lo mi a dedica tres aña di 
mi tempo na aporta na Ca- 
mara di Comercio, cu mi ta 
considera importante pa sec- 
tor priva. Sin embargo, mi tin 
hopi otro organisacion den 
cual mi ta aporta y mi kier 
enfoca riba otro asunto cu ta 
rekeri mi atencion, banda di 
mi trabao (di general man- 
ager; red.) na Sagicor.” 

Registro Nacional di Cancer a cuminsa 

Un di cada cuatro morto na Aruba, ta di cancer 



ORANJESTAD - Directie 
Volksgezondheid (DVG) 
Aruba a anuncia tocante 
un grupo di experto di 
Trinidad & Tobago y Mer- 
ca, kende a acerca cu ob- 
hetivo pa inicia un proyec- 
to pa por obtene cifra di 
pashent cu cancer y tambe 
pa duna ayudo tecnico. 

Eugene Maduro, trahado den 
e area di epidemologia y in- 
vestigacion di Departamento 
di Salud Publico, a laga di 
conoce cu e proyecto ta pa 
informa esunnan cu ta traha 
cu cancer na Aruba kico ta e 


importancia di bin cu un reg- 
istro nacional pa Aruba. 

Maduro ta splica cu mayo- 
ria di biaha ta tende y sa di 
hopi hende cu ta sufriendo 
di e malesa. Sinembargo no 
tin evidencia y no tin cifra 
specifico cu por bisa ken tin 
cancer of ki tipo di cancer 
den cada caso. 

Segun Maduro, e proceso aki 
tabata andando pa par di aña, 
pero awo ta purba pa wak e 
posibilidad pa Aruba logra di 
tin e registro nacional di can- 
cer. Dialuna cu a pasa, e grupo 


di experto a yega Aruba. Nan 
tabatin nan prome reunion 
y a invita diferente departa- 
mento den tur area y partido 
cu tin cuido medico di salud 
en general na Aruba. Tambe a 
invita grupo cu ta duna sos- 
ten na pashent di cancer. 

E grupo di experto Caribbean 
Public Health Agency a duna 
presentacion pa mira kico ta 
importante na Aruba, tambe 
regional y global, pa locual ta 
encera un registro di cancer 
nacional. 

Maduro a laga sa cu no ta 


algo cu a sali for di Aruba, 
pero cu Nacionnan Uni a de- 
clara cu cancer ta birando un 
problema grandi mundial- 
mente. “Aruba lo implementa 
e sistema di registro aki pa 
por tin evidencia con cancer 
ta comporta su mes na Aru- 
ba, ki tipo di cancer ta esun 
mas frecuente na Aruba, y cu 
e sistema por calcula cuanto 
aña di sobrevivencia e pash- 
entnan por tin bibando cu 
cancer.” 

Esey ta e meta di Departa- 
mento di Salud Publico. Nan 
lo skirbi un rapport cu con- 


seho pa Minister di Salud pa 
haci e registro di cancer bira 
un realidad. Maduro a bisa 
cu ta lamentabel cu Depar- 
tamento di Salud Publico 
no tin cifra cuanto hende ta 
wordo diagnostica cu cancer 
anualmente. 

Sinembargo, locual si nan 
tin ta bista di cuanto hende 
ta muri na Aruba di can- 
cer. “Nos departamento tin 
e sistema di vigilancia. Nos 
por duna cu cifra exacto cu- 
anto hende ta muri na Aruba 
di cancer. Un di cada cuater 
persona cu ta muri na Aruba, 
ta di cancer, y nos ta sigur di 
esey.” 

Nan proyecto lo ta basa riba 
casonan nobo di cancer diag- 
nostica na Aruba. Por ehem- 
pel, si un persona bay Co- 
lombia pa haci test y haya su 
diagnostico, e registro nacio- 
nal por capta tur caso nobo 
diagnostica na Aruba, hink’e 
den sistema y link tur data 
den otro. 

Di e forma aki, e data lo wor- 
do colecta. E idea fmal ta pa 
tene tur informacion hunto 
asina duna un bista con can- 
cer ta na Aruba, mirando cu 
c ningun hende tin un cifra 
oficial’ y nan kier trece esaki 
dilanti pa pueblo di Aruba. 


Frans Ponson, Comerciantenan Uni Aruba: 

‘Respeta minister su decision, pero no ta di acuerdo cune’ 


ORANJESTAD - Diabier- 
na ultimo a tuma luga un 
conferencia di prensa, ca- 
minda Comerciante Uni 
Aruba (CUA) a duna nan 
punto di bista pa loke ta e 
decision cu lo drenta den 
vigor na october, pa kita 
BBO for di recibo y agrega 
esaki na e prijs. 

Frans Ponson, miembro di 
CUA ta bisa cu ta respeta e 
punto di minister di fmanzas 
tocante cu a tende for di gre- 
mio. Sinembargo e ta bisa cu 
den e reunion cu stakehold- 
ers cu ATA, AHATA, ATIA, 
KvK, y Comerciante Uni, ta 
bisa cu ningun gremio a pidi 
pa esey. 

Ponson ta remarca cu tur gre- 
mio a pidi laga mustra e im- 
puesto riba e recibo. “Nos tur 
sa na Aruba cu 80% di franki- 
sia di Merca y Canada, unda 
cu nos ta paga comision di 
benta. Awo cu BBO ta hinca 
den e prijs, nos sa cu tin cu 
paga mas. E frankisia a acerca 


comerciante pa propone un 
aumento di prijs di 8% pa 
15%.” 

Esey nan ta propone comer- 
ciante di Aruba, cu pa subi 
prijs nan ta bay cobra mas 
tambe. E ta bisa cu ta obvio 
cu ‘gobierno no tin pueblo na 
pecho’. Pa motibo di capricho 
di dos hende den gobierno, ta 
bay castiga pueblo cu tempo- 
rada di fiesta y cu prijs ta bay 
subi drasticamente. 

E ta bisa cu locual Aruba ta 
haciendo ta mescos cu Cor- 
sou a haci, cu tin un 22% di 
desempleo y a haya dos KB, 
'anto net Corsou nan ta co- 
pia?’ 

“Atrobe mi ta bisa, ami n’ sa 
pakico. Bisa cua ta e gremio 
cu a bay di acuerdo, pasobra 
den reunion ningun gre- 
mio a acepta. Keho so nos a 
tende di pueblo”, Ponson a 
splica. Den e parti di splica 
e prijs den recibo, e ta bisa 
cu algun comerciante so por 


hacie pasobra ta crea gasto y 
software Mericano no por. 
Ponson ta bisa cu tin software 
di Australia cu por hacie, pero 
esey ta costoso, ya cu e ta un 
software special cu compania 


grandi ta traha cune. 

Tambe el a bisa cu den indu- 
stria turistico Aruba lo subi 
mas den e service charge den 
tax y 15% riba e tax. “Nos ta 


respeta nos minister su deci- 
sion, pero nos no ta acuerdo 
cune. Pueblo ta bay carga cu 
consecuencia.” 

Orwin Gomes: 

‘Aruba mester duna sosten na arte di baile’ 


ORANJESTAD - Orwin Gomes, 
kende a caba su estudio HBO na Lu- 
cia Marthas Institute for Perform- 
ing Arts, ta actualmente na Aruba 
pa duna tayer pa siña nan mas di 
baile moderno, comercial y mas. 

Gomes a dicidi bin Aruba despues di 
su caba su estudio pa asina duna opor- 
tunidad na Arubiano pa wak e diferencia 
entre Hulanda y Aruba. E ta bay enfoca 
riba locual e mes a siña na e instituto. 

“Tin baile moderno, heels class, ballet 
y urban comercial. Tambe con pa nan 
hunga cu e camara pasobra awendia esey 
ta na moda na mundo. Mi a cuminsa na 
4 scol di baile, Step by Step (unda mi 
mes a cuminsa baila), Simadanza, Scol 
di Baile Diana Antoinette y Club di 
Movimiento.” 

E ta bisa cu tayer ta keda pa esunnan cu 
ta asistiendo e scol di baile, pero lo bin 
cu un mas grandi, den cual cu hende cu 
no ta atende e scolnan di baile menciona 
tambe por participa den tuma les, siña 
algo nobo y despues drenta un scol di 
baile. 

E tayer tabata di edad 12 bay ariba. Segun 
Gomes, na edad ey e hoben ta cuminsa 
conoce su mes y sa kico e kier. Tambe 
baile ta bon pa salud, ta siña algo otro y 
ta conocemento di con e expresion artis- 
tico aki ta pafo di Aruba. 


Gomes ta bisa cu den mundo di baile 
semper tin cosnan nobo. “Ami ta pur- 
bando pa bay Merca pa sigui avansa pa 
mi mes, pero tambe purbando den futu- 
ro pa lanta un estudio aki na Aruba pa e 
hubentud por siña baila, actua y canta.” 

Pa Gomes, Aruba ta un poco atrasa pa 
locual ta arte di baile y ‘mester mehora 
esey’. E ta comparti cu Aruba tin talento. 
djis mester hende di afo pa yuda, c ami ta 
un di nan cu a bisa laga mi bin Aruba’ pa 
asina ofrece su talento cu tayer y habri 
wowo di studiante cu nan kier/por bay 
sigui studia canto of baile, c of algo cu 
nan por bay dilanti’. 

A puntra Gomes, ki su pensamento ta 
ora hende bisa cu arte di baile no ta paga. 
E ta contesta cu e pensamento ey ta eki- 
boca, pa motibo cu tin hopi cos cu por 
haci y ta haya pago p’e manera modela, 
crucero, musical, duna les di baile, baila 
den profesional den compania, baila pa 
un artista y biaha rond conoce tambe. 

Un otro forma cu por gana extra, e ta 
splica cu por haci tayer pa asina genera 
entrada tambe. “No tur mayor ta consci- 
ente cu tur profesion ta paga, depende 
con ta hink’e den otro. E manera di pen- 
sa ta hunga un rol. Bo tin cu traha duro, 
pasobra nada na mundo ta facil. Traha 
duro pa logra”, Gomes ta expresa. 

Gomes a bisa cu experiencia dunan- 
do tayer tabata 'inolvidabel’ unda cu e 


muchanan a mustra entusiasma pa ricibi 
lesnan diferente, den otro nivel. Un niv- 
el cu ta na moda awendia. Segun su ex- 
periencia, e ta remarca cu e ta sinti bon 
pa por inspira e hubentud pa nan traha 
mas duro y studia baile, ‘esey tabata in- 
teresante pa wak tambe pa yuda con pa 
drenta bay Hulanda’. 

Pa locual ta trata e dianan cu el a duna e 
tayer, e ta splica cu cada dia tabata druk; 
sinembargo esey ta locual e gusta haci y 
mucha ta inspira pa sigui traha dilanti y 
e mes como persona logra bay mas leu 
den bida. 

Actualmente e tayer ta cabando, pero e ta 
bisa cu e ta spera den futuro e por duna 
mas y aporta. Pa sigui drenta e scolnan 
di baile, siña tecnica nobo y pone e stu- 
diante di baile na un nivel mas halto, pa 
nan ta prepara pa studia afo. 

Pa fmalisa, Gomes a bisa cu el a bay 
Cuba anto el a ripara con eynan ta duna 
sosten na nan artista, unda cu na Aruba 
ta dificil pa mira esey den e area di spon- 
sor cu mucho biaha ta falta y cu ta nec- 
esario pa mustra sosten. 

“Eynan tin cu cuminsa: Duna mas aten- 
cion na arte, baile, canto, actuacion, pin- 
tamento; pasobra talento tin, pero no tin 
placa pa paga cierto cosnan. Spera asina 
por duna sosten na e scol di baile cu 
tambe ta pasa den dificultad”, Gomes ta 
expresa. 

Chile: Piñera ta confirma renuncia di embahador Chileno na Argentina 



SANTIAGO (Infobae) 
- Presidente di Chile, 
Sebastian Piñera, a con- 
firma ayera e renuncia di 
su embahador na Argen- 
tina, Sergio Urrejola, y a 
anuncia cu lo nombra un 
representante diplomati- 
co nobo pa e pais bisiña 
despues di e eleccionnan 
presidencial di e nacion 
aki, cu lo tuma luga 27 di 
october proximo. 

“E1 a manda un carta pa mi na 
luna di augustus pa presenta 
su renuncia, e renuncia ey a 
ser acepta y a mi ta gradici pa e 


embahador y su servicionan. 
Nos ta wardando e oportuni- 
dad, cu lo bay ta despues di 


eleccion di Argentina, pa haci 
un cambio” e Hefe di estado 
a afirma. 


Asina e mandatario a confir- 
ma e informacion publica di- 
asabra pasa den e prensa local 
riba e decision tuma pa e em- 
bahador di Argentina, sin cu 
Gobierno a anuncia te awor, 
y a afirma cu “no tabata spera 
e renuncia aki”. 

E representacion diplomatico 
Argentino a bira un problema 
pa Piñera, desde prome mo- 
mento na april di 2018, cu a 
nombra pa e funcion ey su 
ruman homber, e economista 
Pablo Piñera, decision cu a 
cambia despues pa via di a 
ricibi critica pa nepotismo. 

E1 a nombra e abogado Sergio 


Urrejola, ken awor a renun- 
cia ‘insinuando algun mo- 
tibo’ den su carta, di acuerdo 
cu loke Piñera a indica, pero 
sin revela publicamente su 
rason. 

Riba e consulta si e problema 
aki no lo ta miho pa nombra 
embahadornan di carera dip- 
lomatico cu mas experiencia 
den relacionnan internacio- 
nal, Piñera a contesta cu ‘80% 
di embahadornan di Chile ta 
di carera, pero den algun caso 
hopi emblematico, tambe tin 
e posibilidad di nombra em- 
bahador cu mas experiencia 
politico’. 


Honduras: Pobresa y violencia, enemigonan principal di Centro America 



TEGUCIGALPA (EFE) - 
Pobresa y insiguridad ta 
e enemigonan principal 
di Centro America, re- 
gion cu mester recupera 
e proyecto bieu di crea 
un trein di Panama pa 
Mexico pa mehora su de- 
saroyo socio economico, e 
Presidente di Parlamento 
Centro Americano (Parla- 
cen), e Salvadoreño, Irma 
Amaya a bisa. 

“Pobresa ta nos principal en- 
emigo den e region”, Amaya 
a sigura despues di participa 
na un foro di Banco Centro 
Americano di Integracion 
Economico (BCIE). 

E desgracia ey, e prome muhe 
Salvadoreño pa ocupa e pres- 
idencia di Parlacen, tin cu 


combati ‘invertiendo placa 
di Estado, sector priva y di 
cooperacion pa genera opor- 
tunidadnan’. 

Aunke e avancenan di e lucha 


contra miseria den e region 
Centro Americano, na unda 
mas di 45 miyon persona ta 
biba y cu cerca di mita di nan 
ta biba den pobresa, ta falta 


‘integracion’ entre paisnan, 
Amaya a señala. 
Conhuntamente, e region 
Centro Americano ta rekeri 
di medidanan concreto pa 


para of disminui e problem- 
anan di siguridad cu ta afec- 
ta cada un di e paisnan, el a 
agrega. 

Centro America, particular- 
mente, e driehoek Nort, ta 
un di e regionnan mas vio- 
lento di mundo, aunke no ta 
desaroya un guera conven- 
cional, loke ta contribui na e 
migracion masivo pa Merca y 
Mexico, destino principal. 

Pa haci frente na e violencia 
aki, y falta di oportunidadnan 
cu ta stimula hopi hende pa 
emigra, Amaya a insisti riba e 
importancia pa e paisnan di e 
region uni mas e lasonan en- 
tre nan. Pasobra si cada gobi- 
erno ta pensa riba ‘su pida di 
tera’ y e poco recursonan cu 
tin, ta mas dificil pa desaroya 
Centro America. 


Peru: Gobierno ta sigura cu adelanto di eleccionnan ‘no ta un 

capitulo cera’ 


LIMA (EFE/ElComercio) 
- E proposicion di adel- 
anto di eleccionnan gen- 
eral na Peru, presenta pa 
e mandatario Martin Viz- 
carra na juli ultimo, ‘no ta 
un capitulo cera’ aunke a 
keda introduci e siman 
pasa den un comision di 
Parlamento, asina a sigura 
e Minister di Husticia, Vi- 
cente Zeballos. 

Den un entrevista publico 
ayera, Zeballos a señala cu 
e ‘tema di adelanto di elec- 
cionnan ainda ta den evalu- 
acion’ y cu no a menciona 
esaki den e mensahe presi- 
dencial ultimo di diabierna 
pasa pa motibo cu ta existi 
un ‘urgencia’ relaciona cu e 
eleccionnan di e miembro 
di Tribunal Constitucional 
(TC) na Parlamento, cu awe 
lo tuma luga. 



Asina a descarta cu e adelanto un aña a ser nenga pa e Ehec- pasa e comision di Constitu- 
di eleccionnan general den utivo, despues cu diahuebs cion di Parlamento, domina 


pa fujimorismo y nan aliado, 
a manda pa archivo sin duna 
opcion di un pleno debate. 

E titular di husticia a señala 
cu un situacion parecido a 
sosode ora e Legislativo a in- 
troduci prome un proyecto 
di reforma constitucional 
relaciona cu inmunidad par- 
lamentario, pero cu despues 
a plantia un reconsideracion 
den interior di comision par- 
lamentario di Constitucion. 

Di otro banda, tambe a señala 
cu e cuestion di confiansa 
plantia diabierna pasa riba e 
modificacion di e modelo di 
eleccion di e miembro di TC, 
cu ta di tres cu a presenta pa e 
Gobierno di Vizcarra y cu ta 
un mecanismo cu por resulta 
e disolucion di e Parlamento, 
mester tin un efecto ‘inmedi- 
ato’. 

Haiti: Protesta violento ta domina e pais atrobe 




PORT AU PRINCE (Mi- 
amiHerald/AP) - Demos- 
tracionnan contra gobier- 
no exigiendo renuncia di 
presidente Jovenel Moise 
a escala desde diabierna 
pasa na Haiti, unda na 
henter e pais activistanan 
a kima tire, a lanta barica- 
da y a sakea wardanan di 
polis y negoshi, kimando 
varios di nan. 

Agencia di auto, banco y 
tienda di electronica na Pet- 
ionville a sufri di atake unda 
na varios lugar huma preto 
tabata sali. Periodistanan di 
radio a reporta hende den e 
demostracion arma cu ma- 
chete mientras otronan ta- 
bata desarma polis na Les 
Cayes den sur di Haiti. Na 
Cité Soleil un bario margi- 
na di Port-au-Prince, dem- 
ostrante nan a ataca y sakea 
un base di Polis Nacional, 
sacando tur mueble y cana 


bay cu nan, mientras a capta 
esaki riba video. 

Cantando “Gara e ladron” 
y “Libertad o Morto” taba- 
tin persona cu tabata carga 
tayo bashi pa simbolisa e 
promesa no cumpli di Moise 
pa percura pa cuminda. E 


protestantenan a baha den 
e ciudadnan mayor di e pais 
trahando baricada y kimando 
tire haciendo e camindanan 
practicamente intransitable. 

Segun e cu disturbionan ta- 
bata birando mas serio, pani- 
co a cuminsa surgi den cas- 
nan priva y den circulonan 


diplomatico. 

Den e dianan prome cu e dis- 
turbionan a cuminsa, Moise 
a señala den un discurso gra- 
ba di antemano cu e tabata 
considera laga candidatura 
bay di su ultimo escogen- 


cia pa prome ministro, Fritz 
William Michel, y a propone 
un gobierno di unidad. 

E efecto tabata net lo con- 
trario; e protestanan a au- 
menta y a yama un biaha mas 
pa e baha. 


Venezuela: Borges ta pidi 
Vaticano pa pone presion 



VATICANO (LaPatilla/ 
EFE) - Den cuadro di 
Asamblea General di Or- 
ganisacion di Nacionnan 
Uni (ONU), e canciyer 
di presidencia interino di 
Venezuela, Julio Borges, 
a tene un encuentro cu 
monseñor Prieto Parolin 
di Vaticano. Den e reunion 
Borges a splica e moti- 
bonan pa cual a clausura 
e proceso di negociacion 
na Barbados y a pidi e rep- 
resentante di Vaticano pa 
pone presion riba Union 
Europeo pa tuma mas me- 
dida contra regimen di 
Nicolas Maduro. 

E representante internacio- 
nal mas halto di gobierno di 
Guaido tambe a enfatisa cu 
e presion di Vaticano mester 
ta riba Europa. “Na Europa 
famia y testaferro di e dicta- 
dura ta biba manera rey di 
placa horta di e Venezolano- 


nan. Nos mester pone mas 
presion riba henter Union 
Europeo pa nan tuma medida 
riba e tema aki y tambe pa 
loke ta e regimen di Maduro 
mes,” el a señala. 

E1 a declara cu e balance di e 
reunionnan na sede di ONU 
tabata hopi positivo, y a logra 
aproba den cuadro di TIAR 
medidanan concreto di pre- 
sion contra Maduro, a avansa 
den e aumento di e coalicion 
internacional, a pidi sancion 
contra Cuba y a establece un 
comision di investigacion 
pa e casonan di violacion di 
derecho humano di e regi- 
men. 

Di su parti, monseñor Paro- 
lin a boga pa dialogo na Ven- 
ezuela como mecanismo pa 
soluciona diferencia y e crisis 
cu pueblo Venezolano ta en- 
frenta y tambe haci tur lo po- 
sible pa alivia sufrimento di 
esnan mas vulnerable. 


i- 



PRO CO LO M BIA 


CUMINDANAN COLOMBIANO "Origen cu ta emociona" presentando 
na Aruba. Fruta y berdura fresco, snacks, entre otro productonan 
dushi traha pa negoshinan Colombiano, tabata expone den e 
"Showroom Aruba 2019" cu a tuma lugar dianan 17 di september. 


Dianan 17 di septemper pasa den Renaissance 
HoteS na Ar uba a tuma lugare prome Showroom ál 
b scclor cjmlnda di agricultura, oraganisa pn 
Procolornbia. e intendidad di gobrernodi CoJombi- 
ano ci Qncarga di e promoçion di exportacion di e 
pais aki. Durante e evento aki e asistentenan 
tabata tln e oportunidad di conoce algun di e 
companianan prindpal Colombiano di export- 
acion y e calidad di e productonan di Colombia 
exporte pa e impresanan aki, e highlight tabata 
riba e.o. fruta y berdura, fruta procosa, banketbak- 
kerif, productonan deriva di lechi y di kolie, snacks P 
y mescostambe rito sause y conservativo. 

E asistentenan a resalta un diversidad grandi di e 
produt tonan ál e empresanan exportado Colom- 
biano poniendo asina nan disponibilidad pa 
cumpli cu e demanda, pa e prijs accesibel pa e 
mercado mternationaJ, contando hnntoe posrcion 
geografico y e efectividad den e operacionnan 
logistica y e proceso di exportacion. ta e detayenan 
cu ta had cu e companianan local ta destaca na 
Colombia como un proveedor estrategico den 
alrementacion pa e islanan. 


Den e evento mas di 340 cita di negoshi y ta estima 
espectativanan comercial pa cantidad di pedidio 
den 6S7 r OOO demostrando cu e ofertanan 
Cotombiáno ta posee un potenciál den e 
exportadonan y ta genera interes den e companian^ 
an local. Di e forma aki P e impresanan cu a aslsti a 
duna á\ conoce nan relevanctó y competitivo den e 
industria di e sector H pa asina e futuro exportadonan 
lc?cal sinti e confiansa pa had negoshi cue pais. 

Eacitrvidad comercial a conta tambe cu prosencla 
di e consuladonan df Colombia y participacion di 
aiitorNdadnan importante gobernamentai tocaH 
dunando asina un voto di confiansa na e relacio- 
nan comercial entre e paisnan ruman y habriendo 
porta pa profundisa no solamente di e enlase si no 
tambedi establecimento di acuerdonan comercial 
oj ta permiti eenergia na eeconomiadi e islanan, 

Pa mas informacion tocante importacion for di 
Coiombia, porfabor contact Sergio Arboteda, 
SenlorTrade Adviser. Email sarboleda^procolom- 
bia.to telefon] +1(7B6) 3154760 of bishita nan 
webpage www.procotombia.co 

MIREINO 


Marianne Thieme ta retira di Tweede Kamer 



DEN HAAG (ad.nl) - 
Marianne Thieme a re- 
tira for di Tweede Kamer, 
segun Presidente di frac- 
cion Partij voor de Dieren 
a duna di conoce ayera 
durante un encuentro di 
e partido na Den Haag. E 


motibo di su retiro no ta 
conoci. Thieme, di 47 aña 
di edad, a sinta 13 aña den 
Parlamento. E #2 di e par- 
tido, Esther Ouwehand, 
ta tuma over temporal- 
mente. 


E noticia di su retiro a yega 
inespera. “Mei ultimo, 
despues di e di 24 eleccion 
exitoso desde nos fundacion, 
mi a tuma decision cu ta un 
bon momento pa cuminsa 
traha riba mi sucesion du- 
rante e proximo 18 luna, te cu 


proximo eleccion”, Thieme a 
laga sa. 

E1 a haci esey ayera durante 
un dia di Partij voor de Di- 
eren cual a tuma luga den 
Tweede Kamer. “No pensa 
cu mi ta bay por completo”, 
el a agrega. “Sa cu mi ta keda 
traha pa nos idealnan comun, 
sea fuera di Parlamento. E 
movecion cu mi a cuminsa na 
2002 cu un grupito di hende, 
no ta un cual bo lo kier stop. 
Despues di 17 aña den lider- 
azgo politico, mi lo prefera pa 
keda contribui den nos par- 
tido di otro manera.” 

Thieme tabata un di e funda- 
donan di Partij voor de Dier- 
en. E1 a yega Tweede Kamer 
na november 2006 pa prome 
biaha, cu dos asiento. Awo e 
partido tin cuater asiento. E 
partido tabatin cinco asiento 
te cu e salida di Femke Merel 
van Kooten. E Parlamentario 
aki a retira di e partido zomer 
ultimo, pasobra el a haya 
problema cu Thieme y no 


por a haya otro mas. 

Esther Ouwehand, pa añanan 
largo e #2 di e partido, ta 
tuma over. Pakico Thieme a 
dicidi di stop su rol como lid- 
er di e partido no a keda cla. 
Den un comunicado di pren- 
sa, e partido a revela cu proxi- 
mo siman lo tin un entrevista 
di despedida cu Thieme lo 
aparece den Groene Amster- 
dammer. Su ultimo dia den 
Tweede Kamer lo ta diamars 
dia 8 di october. 

Niko Koffeman, Presidente 
di fraccion den Eerste Kamer 
y co-fundado di e partido, a 
aclaria cu esaki no ta nifica 
automaticamente cu Ou- 
wehand ta e lijsttrekker di e 
proximo eleccion di Tweede 
Kamer. “E ta temporalmente 
nos lider di partido, pero 
Marianna a scoge explici- 
tamente pa separa 18 luna 
prome cu eleccion, pa asina 
paden di e partido tin tempo 
pa mira ken ta miho pa asumi 
e rol.” 


Comandante di Cuerpo di Bombero: 

Halsema a referi na joke racista den e cuerpo como ‘graciosisimo’ 


HULANDA (ad.nl) - Un 
biaha mas tin controversia 
rond di alcalde di Amster- 
dam, Femkey Halsema. 
Den un combersacion cu 
Comandante di Bombero, 
Leen Schaap, el a referi na 
un joke racista cu ta haci 


frecuentemente den e cu- 
erpo como ‘dibertido’ y 
hasta ‘graciosisimo’, segun 
Schaap a bisa den un edi- 
cion di e programa di ra- 
dio This American Life. 

A designa Schaap precisa- 


mente pa combati un cul- 
tura di racismo y exclusion 
den e Cuerpo di Bombero. 
Despues di e combersacion 
cu Halsema, el a sinti su 
mes decepciona, el a bisa. A 
haci e joke en cuestion con- 
tra miembronan di Cuerpo 
di Bombero di Amsterdam 
kende ta color scur. E joke 
ta cu tabata yama nan ‘Ger’ 
frecuentemente door di nan 
colega blanco. No paso- 
bra esey tabata nan nomber, 
sino pasobra por haci wega 
di palabra ‘nee, Ger’. Segun 
Schaap, Halsema a haci e joke 
racista den un combersacion 
cu e comandante. 

Halsema ta reconoce cu esaki 
a tuma luga. “Alcalde Hal- 
sema sa di e joke y a ripiti e 
joke”, segun su vocero a bisa 
AD. “E ta un ehempel di hu- 
mor cu pa esun cu ta haci e 
joke ta parce inocente, pero 
cu ta hopi dañino pa otro. E ta 
un forma di racismo latente. 
Ta net e sorto di ehempel aki 
ta yuda den combersacion 
tocante cultura di e sector y 
racismo den bombero.” 

Contra su boluntad, Leen Sc- 
hap ta retira per 1 october for 
di bombero di Amsterdam. 
E1 a wordo contrata na 2016 
pa Alcalde Eberhard van der 
Laan pa kibra ‘wittemannen- 
cultuur’ den e cuerpo. Mester 
a caba cu sexismo y racismo, 


hendenan muhe y minorian- 
an mester a por sinti nan mes 
nan cas den e cuerpo. 

Schaap a bisa cu el a yega un 
organisacion enfoca riba su 
mes, den cual tabata referi 
na Marocanonan como ‘dja- 
ka’ y Surinameñonan como 
‘macaco’. Y unda un Turco a 
ricibi apodo di ‘Bin Laden’, 
y anochi hombernan tabata 
mira porno cu nan colega fe- 
menino na banda. 

Ex- Hefe di Polis Schaap a 
tuma accion fuerte contra 
miembronan di e cuerpo 
kende tabata conecta cu inci- 
dentenan cual na su parecer 
tabata simbolo di hostilidad 
contra hende muher y rac- 
ismo den cuerpo di bomb- 
ero. E no a ricibi un danki. 
Door di su maneho, el a crea 
hopi enemigo na pia di tra- 
bou. Hasta a ricibi menasa 
di morto den carta for di su 
personal. 

Despues di un rapport di ex- 
General Peter van Uhm, den 
cual el a constata un falta di 
confiansa entre e cuerpo di 
bombero y e personanan den 
servicio operativo, Halsema 
a laga sa cu tabata buscando 
un comandante nobo. Per 1 
di october lo cuminsa como 
Comandante di Bombero 
Tijs van Lieshout den e capi- 
tal. “No laga tin niun confu- 


Empleadonan di refineria 
cu transicion pa Rotterdam 


WILLEMSTAD (Cu- 
raçaoChronicle) - Cu- 
rasoleñonan kende ini- 
cialmente tabata traha 
den Refineria Isla, ta 
haciendo e transicion na 
refinerianan y hafnan 
den area paden in rond 
di Rotterdam pa algun 
tempo. 

Esaki a keda anuncia pa Al- 
calde di Rotterdam, Ahmed 


Aboutaleb recientemente 
durante un conferencia 
di prensa den e edificio di 
Representacion di Hulanda 
pa conclusion di un bishita 
di trabou na Corsou. 

E Alcalde di Rotterdam a 
bisa cu e ta kere cu esaki no 
ta algo bon, pasobra e isla lo 
perde profesionalnan bon 
kende no lo t’ey mas ora e 
refmeria cuminsa di nobo. 



sion den esaki: e modernisa- 
cion di bombero tin e priori- 
dad di mas halto, y racismo y 
discriminacion no ta acepta”, 
segun Vocero di Halsema. 
“Riba e punto aki, Schaap a 
trece resultado importante.” 

Minister di Defensa ta 
controla progreso na Statia 



ST. EUSTATIUS (The- 
DailyHerald) - Minister 
Hulandes di Defensa, Ank 
Bijleveld a bishita St. Eu- 
statius diabierna dia 27 di 
september ultimo. 


mira pa su mes e desaroyo- 
nan na Statia, como tambe e 
progreso haci den marco di 
varios proyecto cu ta ehecu- 
tando bou di e plan di recon- 
struccion pa e isla. 


Durante su bishita breve, 
el a reuni cu Comisionado 
di Gobierno, Marcolino 
Franco y cu miembronan di 
Forsa di Polis di Caribe Hu- 
landes (Korps Politie Cari- 
bisch Nederland, KPCN) y 
Constabulario Real Mare- 
chaussee. 

E proposito di su bishita ta pa 


Tambe a haci un bishita na 
e Centro di Operacion di 
Emergencia di St. Eustatius 
(St. Eustatius Emergency 
Operating Centre, SEOC). 
Bijleveld a sali pa bay St. 
Maarten a bordo di un avion 
di Warda Costa, cual a sali for 
di aeropuerto F. D. Roosevelt 
pa 5pm. 

hulandes den Multi Medio Design artista maestro 

CDA y VVD contemplando intervencion 

na St. Maarten 



DEN HAAG (Retkaribense) - E dos 
partido den gobierno Hulandes, CDA 
y WD a expresa nan preocupacion pa 
reconstruccion di e isla pa motibo di 
e situacion actual di St. Maarten awo 
cu gobierno a cay, treciendo dilanti e 
posibilidad di un intervencion. 

CDA y WD ta frustra pa motibo cu re- 
construccion di e isla a keda retrasa pa nan 
problemanan politico. Miyones di euro ta 
wardando pa ser uza den esaki, pero no por 
tuma accion debi na e impasse politico. 
Parlamentario Hulandes di CDA, Chris 
van Dam, a expresa cu ‘ta haya masha grave 
di mira con hende ta bay atras y cu mi no 


por haci nada’, y ta haya cu e ‘mester tuma 
responsabilidad’, segun un relato di Retka- 
ribense. 

E dos partido kier ricibi un contesta con- 
creto for di Secretario di Estado pa rela- 
cionnan di Reino, Raymond Knops, to- 
cante posibilidad di intervencion di Den 
Haag den gobierno di St. Maarten. 
Parlamentario di WD, Andre Bosman, 
a expresa preocupacion pa reconstruc- 
cion di e isla, agregando cu Conseho di 
Minister di Reino mester pone presion. 

Despues cu varios parlamentario a retira di 
nan posicion, Prome Minister (awo demis- 
ionario) Leona Marlin-Romeon a duna un 
discurso riba television proclamando elec- 
cion nobo. E1 a expresa critica contra Par- 
lamento. Riba esaki, Van Dam a comenta 
cu el a keda den ‘shock’. E1 a bisa cu si un 
prome minister mes ‘ta confirma sospecha 
of redo’ e ‘no por cera mi horeanan pa esa- 
ki’, segun Retkaribense. Ademas, Van Dam 
a cuestiona eleccion pa dia 25 di november, 
mirando cu tin nuebe gabinete den dies 
aña, el a puntra, ‘ken actualmente por haci 
loke ta bon pa St. Maarten?’. 

CDA a expresa aprobacion pa un plan di 
tuma gobierno over manera a haci cu St. 
Eustatius, unda Den Haag a retira gobi- 
erno local na februari 2018 despues cu un 
comision a yega na conclusion cu no tabata 
tuma ley na serio. Van Dam a expresa cu e 
ta kere e acto aki a yuda Statia ‘masha hopi 
pa bay mas dilanti como pais’, agregando 
cu mester investiga posibilidadnan similar 
pa un pais separa den Reino. Di su banda, 
Bosman a declara cu ‘no ta descarta nada’. 

A10 lCLASIFICAD0 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICTNA D1 BON DIA 
ARUBA WESTSTRAATW22 FOR D1 9:OOAM-4:OE)PM 


Email nos na 

ela ssified@c s| mv.coni 


TABENDE 

Commercial property in Bar- 
cadera, build-up 424 m2, land 
2400 m2 for $337.000 
Tel. 593 6318 


TAHUUR 

Apt. na Tanki Leendert pa 2per- 
sona Afl.700/luna y Afl.700 dep. 
utilities apart pa drenta 1 Sept. 

Tel: 567288 


SERVICIO PUBLICO 

ta yuda busca cas 
pa cumpra of huur 

Tel. 563 1449 


FOR REISTT 

Timeshare La Cabana 
to rent studio 
24 oct. to 29 oct. 2019 

Tel.6416184/583 8132 


SERVICIO PUBLICO 

ta haci tur tipo di trabou 
di costurera 

Tel. 593 2085 

TABUSCÁ 

Un hende cu portraha bon, 
un tapa di pos mediano 
na Paradera 

Tel. 587 2357 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

Apart solamente pa pareha 
Yama pa mas informacion 

Tel: 568 4209 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


TA BUSCA 

un cas barata pa huur den cu- 
nucu den un luga tranquil. 

Tel: 7417607/ 7417609 


TA BUSCA 

Handyman 

pa mita dia un biaha pa siman. 
Mantencion pa fo y rond cas. 
Paga cada biaha, pa ora 
(Paradera) 

Tel. 587 2357 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


Te Huur en of Te Koop 

Woonhuis plus Omheining 
2slaapkamer, Ibadkamer 
keuken/woonkamer 
voor/acherporch Babijn 
1650 florin P/M plus borg 
Tel. 7417262 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS GERCA ODI101 



Telefon 

Nomber completo:. 

Adresdi entrega:. 

Adresdi cobranza:. 

Paqo Adelanta: □ 3 Luna 


□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266 8 

□ Paga Aruba Bank ABO ONLINE . 

□ Paga CMB ONLINE . 

□ Personal na ofidna di Bon Dia Aruba. 

□ Pone den Box. 

□ Tira den Cura. 

□ 6 Luna □ 1 aña 


Yama na telefort: 582-7800 of manda un email na accounting@bondia.com 

www.bondia.com 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TA BUSCA 

Dama ta busca trabow pa haci 
oficina, negoshi of cas limpi 

Tel. 566 2406 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


FOR REISTT/TA HUUR 

1 Apartment full muebla 
cu airco incluye gas, awa, elect. 
Por drenta awe mes, ta keda 
highway Sta. Cruz 
Contact Cel. 741 8637 
of 899 0746 

TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.750,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico ; 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


TABENDE 

Isuzu Trooper 1990 
Afl.1500 

Mitsubishi Montero 1999 
Af1.3000 

Cel. 597 7815 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.7418637 / 699 0746 


TA HUUR 

apt. studio muebla pa 1 per- 
sona serio y responsabel situa 
central na San Nicolas 
excl. awa y coriente (no mas- 
cota).Yama di 9am-5pm 
Tel.594 2502 

TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


TA HUUR 

un apartament di 1 kamber, 
exclusivo, pa 1 persona, Afl. 
750,- mas 1 luna di deposit. 
Reamuurstraat, Companashi 

Tel.5929966 

TABENDE 

Toyota Yaris 2008 color preto, 
automatic. Pa mas info yama 

Tel. 592 6657 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel: 569 7539/737 3993 


















































































Advertorial 


B NPf« 


OPINIONF 


DIALUNA 30 SEPTEMBER 2019 


Ruthy ‘Lady Ruth’ Vrieswijk-Rergen: 

Bon Dia Yen Di Alegria ! 



ORANJESTAD - Ahaaaaaa! Ya e 
luna di september tambe ta tra’i 
lomba y nos ta drentando e luna 
di flor, e luna di gracia, e luna di 
october. Y Diabierna Dia 4 Di 
October ta Dia di Bestia, ‘Dier- 
endag’ y ta hopi ta esunnan cu 
tin un bestia di cas, nan ‘pet’ cu 
nan ta stima. 

Tin cu ta stima nan ‘pet dog’ mas 
cu nan ta stima hende. Bo ta ripara 
na nan postnan riba Facebook mas 
tanto. Ta nan escogencia, talbes, 
despues di a wordo decepciona y 
herida door di nan partner of door 
di hende rond di nan cu nan a bolter 
draai nan amor awor pa un bestia. 
Pero locual Lady Ruth no por com- 
pronde y of acepta ainda totalmente 
ta, cu toch hopi no ta cuida nan bes- 
tianan den nan cura y cada biaha por 
lesa riba Facebook cu tal y tal cacho 
di tal y tal tamaño y color a perde 
den vecindario tal y tal. Si bo ta 
stima bo bestia di cas di berdad, bo 
ta cuid’ele mas miho cu ta posibel, 
toch? 

Antes, cu nos no tabatin un of mas 
cacho, e cachonan di nos bon bisi- 
ñanan tabata bin den nos cura pa 
pishi y pupu. Nan a tribi bay asina 
leu pa drenta veranda un biaha y pi- 
shi na e pianan di stoel. Nos a pa- 
pia varios biaha cu nos bisiñanan na 
bon, pidi nan encarecidamente pa 
tene nan cacho den nan cura, pero 
nada. E ora nos a fada y nos a yama 
polis pa nan. Ta net den e dianan cu 
segun noticianan, nan tabata tratan- 
do e ley di cacho. Despues si nan a 
haci nan best pa a tene nan bestian- 
an den nan cura, y nos no a wordo 
molestia mas pa e cachonan ey. Tin 
biaha tin pushi cu tambe ta pasa kei- 
ro den nos veranda. Naaaaaah, ami 
si no lo core duna nan cuminda y of 
core yama y of pone algo riba Face- 
book pa esunnan cu a perde nan 
pushi of cacho pa pasa busk’ele cer- 
ca nos. Manera nan a bin, nan mes 
ta bay. Sorry shonnan, pero ami si 
no ta un dierenvriend grandi. Mi ta 
gusta wak nan, tin biaha caricia nan, 
ora nan ta bestianan di amiganan of 
hendenan conoci cu tin nan pet bon 
cuida y bon teni den nan cura. 


E motibo por ta tambe cu mi ta aler- 
gico pa e lananan. Hopi aña pasa, un 
di e cachonan di un di mi welanan 
( awe den feliz memoria ) a bula 
riba mi hera rasca mi lomba, spanta 
mi masha hopi mes. Den Dakota 
y Tarabana pabao por wak cacho ta 
cana los ariba caya aki aya, asina mes 
cu tin e ley di cacho pa tene bo bes- 
tia den bo cura. 

E vetirinarionan lo tin nan mannan 
yen di trabao pa sterilisa e bestianan 
cu nan ta piki aki aya fo’i riba caya. 
Asina toch nan ta yuda di preveni cu 
e bestianan aki ta multiplica cada bi- 
aha atrobe. 

Lady Ruth tabatin un par di ‘goud 
visjes’ como su petnan na cas, pero 
despues di basta tempo nan a muri. 
Tabata bunita pa wak nan den nan 
comchi grandi, landa den tur liber- 
tad, sin miedo pa wordo comi door 
di un otro pisca mas grandi. De bes 
en cuando nos sa pone sucu cu awa 
pa e paharitonan chikito, manera 
bariga geel, pero ora cu e muraya 
a keda tur sushi di nan pupu, nos a 
stop di haci esey tambe. Awor mi tin 
un ‘vogel huisje’ chikito pa laga col- 
ga den palo of den garashi. Mi gusta 
tende e paharitonan fluit. Mi gusta 
wak trupial y tende nan fluit. Mi ta 
contento cu mi palo di mispel den 
cura, cu e paharitonan por come. 
Mi ta kere cu nan ta gusta mispel 
anto, mi no sa. 

Shonnan, si boso tin bestianan di 
cas, cuida nan bon y tene nan den 
boso cura patras den nan cas of 
paden ora bo tin cu habri e heki di 
garashi pa sali y despues pon’ele bek 
den cura. 

Pasa un feliz y bon siman yena di 
salud, amor y alegria! Gosa di bo 
‘pet’ of ‘petnan’ y corda trata bo 
prohimo bon tambe. Ta tur crea- 
cion mester di amor y bon cuido, 
no solamente nos flora y nos fauna, 
pero universo henter! Danki pa tene 
nos planeta limpi. Por fabor no tira 
sushi di plastic y of boter den lama. 
Ni riba caya. P’esey tin bari di tira 
sushi aden. Danki pa lesa nos relato 
cu atencion atrobe y danki pa ta un 
bon ehempel pa nos tur! Love you 
too! 


Gana un Ford Figo nobo pa un bon causa 

Aporta na e rifa di Casa Cuna powered 
by Mustang Sport Boys y Yrausquin 



ORANJESTAD (AAN): Yraus- 
quin, dealer di auto y compania 
di famia pa mas cu 66 aña na 
Aruba, ta orguyoso di ta e pa- 
trocinado principal di e premio 
mayor di e rifa organisa door di e 
Mustang Sport Boys, e Ford Figo 
sedan 2019. 

Sander Leijenaar, presidente di 
Mustang Sport Boys Club a acerca 
Ruben Yrausquin, director general 
di Yrausquin, pa yuda contribui y 
hunto a logra di ofrece e Ford Figo 
nobo como e premio mayor. Mus- 
tang Sport Boys lo organisa un Car 
Show riba diasabra 26 di October for 
di 7or di anochi te cu 12or di mar- 
duga na Linear Park unda lo saca e 
ganadonan. Lo tin musica en bibo 
di Rincon Boysz, Tsunami, Buleria, 
Jeon, Vibes y NutzBeatz. 

Lo tin seis premionan: Prome pre- 
mio ta e Ford Figo 2019 nobo, di 
dos premio ta un round trip flight 
na Miami pa dos persona, tercer 
premio ta weekend stay na Marriott 
Aruba Surf Club, di cuater premio 
ta un weekend stay na Hilton Aruba 
Caribbean Resort & Casino, di cinco 
premio ta un Smart TV 58” y di seis 
premio ta un certificado di regalo na 
balor di 750 florin di Superfood. E 
ganadonan lo wordo saca durante e 
Carshow dia 26 di october den pres- 
encia di notaris Yarzagaray pa llor di 
anochi. 

“Como un compania di famia, un di 
nos balornan fundamental ta famia. 
Nos ta kere firmemente cu tur mu- 
cha merece pa lanta den un ambi- 
ente stabiel y ricibi apoyo positivo 
den nan crianza y educacion. P’esey 
nos ta sumamente orguyoso di ta 


patrocinado principal di e rifa pa re- 
cauda fondo pa Casa Cuna”, Chris- 
tina Yrausquin, gerente di benta di 
Yrausquin, ta expresa. 

Ban apoya e bon causa aki. E ticket 
ta costa solamente 10 florin pa un. 
E buki di rifa lo ta disponibel na 
Yrausquin y Casa Cuna pa esunnan 
interesa pa cumpra ticket. Tambe por 
acerca e miembronan di Mustang 
Sport Boys Club. Por haci donacion 
tambe via Aruba Bank Account# 
6000090290 di Mustang Sport Boys 
pa aporta na e causa di Casa Cuna. 

Durante e ultimo tres weekend di 
october e miembronan di Mustang 
Sport Boys lo ta na Linear Park entre 
4or di atardi te cu 7or di anochi pa 
bende rifa. Pa mas informacion por 
subi riba e Facebook pagina https:// 
www.facebook.com/mustangsport- 
boysaruba/. 

Yrausquin, dealer oficial di e mar- 
canan renombra Mercedes-Benz, 
Mitsubishi, Ford y Lincoln cu su 
mesun inhouse Body Shop, Quick 
Lane ® Auto Center, departamento 
di piesa y servicio, ta conta riba e 
aporte di nos comunidad. “Together 
we can change the world, just one 
random act of kindness at a time” 
Ron Hall. 

Pa keda al tanto di tur promocion 
y ofertanan di Yrausquin, bishita 
nan website www.yrausquin.com 
of sigui nan riba Facebook na www. 
facebook.com/yrausquinaruba of In- 
stagram @yrausquinaruba. Ademas 
por pasa libremente na Yrausquin 
situa na L.G. Smith Boulevard 112 
of jama na 524-4444 pa mas infor- 
macion. 

Venezuela perdiendo su ultimo sneeuw ‘eterno’ 



ORANJESTAD (Christina 
Larson y Federica Naran- 
cio pa AP ) - Pa esnan cu a 
bishita Merida den e parti 
Venezolano di Cordillera 
di Andes, ta ainda un bista 
comun: e glaciar di Pico 
Humboldt, e ultimo sitio 
unda tin sneeuw perman- 
ente ainda na Venezuela. 
Temperatura ta subiendo 
mas rapido den e partinan 
mas halto na mundo cu 
den e partinan mas abao y 
cientificonan ta pronosti- 
ca cu e glaciar - un capa 
di ijs den e parti mas halto 
di montaña Andino Vene- 
zolano — por desaparece 
den 20 aña. 

Pero mientras cu Venezuela 
ta garna na pida, un ekipo di 
cientifico decidido di ignora 
e turbulencia politico y eco- 
nomico y ta registra e desa- 
paricion di e ultimo glaciar 
cu e pais tin ainda. “Si nos 
bay y bolbe aki 20 aña, nos 
lo a perde tur esaki,” Daniel 
Llambi, ecologo di Universi- 
dad de Los Andes di Merida, 
ta bisa. Nan ta bisa cu Vene- 
zuela lo ta e prome pais Sura- 
mericano pa keda sin glaciar. 
Pero haci nan trabao den e 
condicionnan di e Venezu- 
ela di awe no ta nada facil. E 
blackoutnan ta laga e refriger- 
adornan cu e cientificonan ta 
usa pa warda nan muestranan 
di laboratorio sin coriente y ta 
haci nan perde evidencia im- 
portante. Escasez di gasolin 
ta haci cu tin ora nan mester 
traha desde nan cas. Tin ora 
nan ta hasta usa papel cu a 
print un biaha caba pa warda 
informacion pasobra ta dificil 
haya suministro nobo. 

A lo largo di historia, gla- 
ciarnan a expande y reduci 


den tamaño cantidad di bi- 
aha. Pero e velocidad cu esaki 
a bin ta tuma lugar den ulti- 
mo siglo y mey - agrava pa ac- 
tividad humano y pa kimam- 
ento di combustible fosil - ta 
haci cu cientificonan ta purba 
comprende con e baranca cu 
ta keda sunu lo genera tereno 
y ecosistema nobo. 

Aunke e parti grandi di ijs di e 
planeta ta situa den e region- 
nan polar, tambe tin glaciar 
den e partinan halto di pais- 
nan tropical, mas tanto na 
America Latino. “Casi tur 
glaciar tropical di alto mon- 
taña ta situa na Andes. Tambe 
tin algun na Kilimanjaro,” 
Robert Hofstede, ecologo 
tropical di Ecuador, cu ta ase- 
sora agencianan internacio- 
nal manera Banco Mundial y 
Nacionnan Uni, ta bisa. 

E monitoreo di e glaciar 
Humboldt di Venezuela ta 
rekeri bishita continuo, se- 
gun Llambi. Hasta den e 


miho circunstancianan, no ta 
facil yega desde Merida na pia 
te na e capa di ijs di Parke Na- 
cional Sierra Nevada di Ven- 
ezuela, na casi 5.000 metro 
riba nivel di lama. 

Dia cu Llambi y tres otro 
cientifico a bay na e glaciar na 
mita di aña pa traha riba un 
proyecto nobo, prome nan a 
subi cu e teleferico y despues 
nan a cana henter un dia te 
na un campamento cu nan ta 
usa como base, lantando nan 
tentnan mientras awa tabata 
yobe. Tur dia nan mester a 
subi cero durante tres ora 
pa yega na e glaciar, tin ora 
usando helm y wantando na 
cabuya pa via di e tereno steil. 
Algun di e cientificonan a tra- 
ta nan boots bieu cu wax di 
bela pa haci nan waterproof. 

E trabao den cero halto sem- 
per ta agotador, pero e crisis 
den cual Venezuela ta pas- 
ando desde morto di Chavez 
na 2013 ta haci cu hasta e tar- 


eanan simpel ta resulta obsta- 
culo grandi. “E cosnan cu un 
hende ta tuma como logico 
den un investigacion - inter- 
net, gasolin, electricidad - ta 
cuminsa bira scars y tur cos 
ta bira imprevisible,” Llambi 
ta bisa. 

Lo mas duro talvez tabata 
mira con hopi di nan colega y 
studiantenan a bay, hunto cu 
e mas di cuatro miyon perso- 
na cu a huy di Venezuela den 
ultimo añanan. “Cada siman 
un hende ta puntra mi: “Pa- 
kico bo no a bay?,” Alejandra 
Melfo, fisico di Universidad 
de los Andes y integrante di 
e ekipo, ta conta. “E cambio 
climatico ta real y mester 
documenta esey,” e ta splica. 
“Bo mester ta aki.” 

E Instituto di Ciencia Am- 
biental y Ecologico di Uni- 
versidad de Los Andes a ser 
funda 50 aña pasa, na 1969, y 
e cientificonan cu ta traha ey 
ta sinti cu nan ta custodio di e 
informacion recogi a lo largo 
di e añanan ey, tocante con e 
temperatura y flora ta cam- 
biando den e region, incluy- 
endo e ecosistema Andino 
conoci como ‘páramos’, un 
tereno cu mata di montaña 
cu ta entre e limite forestal y 
e base di e glaciar. 

Mientras cu mayoria di tun- 
dra tin poco vegetacion, e 
páramo ta famoso pa su Trail- 
ejones’, un mata cu por bira 
mas halto cu un ser humano 
y cu ta parce un cruce di ca- 
dushi y palma. E zona ta al- 
macena awa cu ta alimenta e 
ciudadnan y e teranan di cul- 
tivo mas abao. E glaciarnan 
Andino ta fundamental den e 
ciclo di awa den e region. 
“Mas di 50 miyon persona 
di Suramerica ta ricibi awa 
di Andes,” Francisco Cuesta, 
ecologo tropical di Universi- 


dad de las Américas di Quito, 
cu ta haya un maraviya e tra- 
bao cu e ekipo Venezolano ta 
haci den condicionnan asina 
adverso. “Pa mi, ta increible 
cu ainda na ta sigui investiga 
eynan,” Cuesta ta expresa. 

E region ta na vanguardia 
di cambio climatico. E gla- 
ciarnan di Andes tropical ta 
dirtiendo mas rapido cu e 
demas glaciarnan, desde cu 
e cientificonan a cuminsa 
monitorea e fenomeno aki 
den decada di 1970, pasobra 
e latitudnan tropical ta ricibi 
solo y radiacion cu mas forsa. 
Ora un glaciar dirti, unico 
cos cu ta keda ta manera un 
‘cama di baranca’” cu tin ora 
un tipo di greis grandi, tin ora 
cu baranca liso gasta pa siglo, 
si no milenio, di contacto cu 
ijs. 

Pero den poco aña o decada, 
bacteria y otro micro-organ- 
ismo ta colonisa e zona. Nan 
ta descompone e mineralnan 
di e piedranan y nan curpa ta 
putri y ta transforma den ma- 
teria organico, e prome paso 
den formacion di tera. E tera 
ta e base di e ecosistema nobo 
cu ta ofrece un structura cu 
por retene awa y unda raiz di 
mata por crece. “E formacion 
di tera ta e diferencia entre un 
ecosistema cu ta surgi rapida- 
mente y uno cu ta tarda si- 
glo,”, Llambi ta conta. 

Riba e baranca cu ta keda 
sunu cu e desaparicion di e 
glaciar, cientificonan ta kere 
cu por surgi un ecosistema 
sistema nobo parecido na 
esun di páramos. Sin em- 
bargo, tin hopi interogante: 
Lo tuma decada pa e tera 
surgi? E especienan animal 
y vegetal cu ta sobrevivi na 
menos altura lo por haci esey 
mas ariba? Nan lo por adapta 
na temperatura cu ta cambia 
constantemente? 

Venezuela tin e reserva 
di petroleo mas grandi di 
mundo, pero e economia cu 
ta bira rond di demanda di 
combustible a resulta insta- 
biel. Llambi ta kere cu e tin 
un obligacion special di yuda 
informa publico encuanto e 
impacto di cambio climatico 
den un pais unda un ciclo 
caracterisa pa subi y baha di 
exploracion di combustible 
fosil a duna forma na bida di 
casi tur Venezolano. 

“Nos universidad ta na Me- 
rida, cu desde semper ta ser 
yama ‘e ciudad di sneeuw 
eterno,”’ Llambi ta comen- 
ta. “Nos ta descubriendo cu 
e eternidad ey no ta dura pa 
semper. Nos lo mester cus- 
tumbra cu un mundo cu 
cambio climatico.” 

Auto a ranca palo di luz na Hato y chauffeur a keda herida 


ORANJESTAD - Durante weekend ultimo, riba e 
caminda di Hato, un chauffeur masculino den un 
Honda a perde control tras di stuur pa un of otro 
motibo, y baha caminda y dal basta duro contra un palo 
di luz y ranca esaki. 

Debi na e impacto, e chauffeur a keda herida. Tanto 
ambulance y polis di trafico tabata presente. Elmar a acudi na 
e sitio pa cuminsa haci e trabounan necesario riba e palo di 
luz, cu tabata colga riba caminda. 



Na Bushiri otro auto a 
ranca palo di luz 



ORANJESTAD - Dia- 
domingo prome cu 6or 
mainta riba e caminda 
di Bushiri, net dilanti 
Fantastic Garden un 
auto a ranca palo di luz 
completo. 


E palo di luz a keda benta 
riba caminda y e chauffeur 
mes no tabata t’ey. Polisnan 
a yega di biaha na e sitio pa 
cera caminda y personal di 
Elmar a yega di biaha pa 
atende cu e situacion aki. 




ta JOIN OUR 

Tara Eco Horeca Suppltes, a one of a kind supplier of 
heaithy and environmentally conscious products 

WE ARE LOOKING FOR 
AMBITIOUS WHOLESALE MANAGER 

- Responsible forcomplete wholesale operation to ensure growth and proñtebilitv 

- Experten« in Sales & MarkEting, acquiring nçw lines, procurement, sdministration, and 
warehouse management 

• Strong buslnesssense, managorial / decision moking skilEs 

QUALIFICATIONS 

- Pnpficient in Enghsh. is roquired. 

- Proven track record in a similar position 
-Strongnégotiation $kill 

- In-depth experience in excel & wholesale software 

- Strong communicationsskills 

- Must have some previous experience En F&a and Horeca supplies wholesaSe H 
EXCELLENT BENEFITS; 

Top salary with bonus arrangE'mpnts,, Pensson Plan, HeaIth- Dh abi 111 y-Life Insurances, 
Oental & Vis^on Insurance. 

To apply, please send your resume by EmtfciI to 
bieman bucuti.com 
GuarLintccd conñdential 


Tara 


fiCft- 

Marcha pro democracia ta caba motibo di violencia 


HONG KONG (AP) - Un 
protesta masivo riba caya 
di Hong Kong pro-de- 
mocracia a caba trempan 
pa motibo di violencia. 
Polis mester a uza gas la- 
grimogeno y canon di awa 
ora cu manifestante a tira 
piedra y Molotov cocktail 
na edificio di gobierno. 

Polis a bisa den un declara- 
cion cu manifestante radical 
a tira bom di gasolin y a daña 
propiedad di gobierno ‘un 
menasa pa siguridad di tur 
hende den area’. E violencia 
ta keda manera esunnan cu ta 
pasa constante for di juni. 

Organisado a bisa cu 200.000 
- 300.000 persona a atende 
e manifestacion di diasabra. 
Mas di 1,000 manifestante a 
subi riba caminda principal, 
algun cu a tuma edificio di 
gobierno cu tabata cu bari- 
cada. 

Mayoria manifestante a uza 
paraplu pa proteha nan mes 



4-4“*-! JOIN OUR AWARD ■ WINNING TEAM 


BUCUTI ^ TARA 

BEACH HESORT ARUSA 


Ranked among top 10 HoteIs ln the Wor3d tjy frlpAdvlscr 
Featured lit top 10 Hotels In ttie Caribhean by Travel + Lel&ure 


EXCELLENT BENEFITS: 

Competitive Salaries,. Pension Plarij Health-Disability-Life Iruuraoees, Dental & Vision Insurante^SavifiES 
Plan, Loan Availabilityj Shift MeaL General Bonus, 

REQUIREMENTS: 

Proficient in EngSish fot all position&is rcquired. 


HUMAN RESOURCES MANAGER 

- Previous reievant HKexperience required 

- EitcellenC verbai and written skills in English and Dutch„ Papiamento and Spanish are a plus 

- EKcellent administrative skiils including Microsoft office„ experience with HRM software \s a pius 


TEMPORARY RESTAURANT SUPERVISOR 

- Minimurn of 2 years of experience as a restaurant supervisor of up&cale restaurant 

- Excellent serviceand leadership skills 

- Lead the team by example and know how and when to support the staff 


CHEF DE PARTIE 

- Detail-oriented, knowledge of HACCP& foad safety 

- Must have experience in fine dinning and be familiar with special dieu 

- Must be ablc to delegate to a small kitchen team 


BREAKFAST WAITER FULL TIME 

- Waits on dining room guests, obtains order r and seives when food is prepared. 

- Cleans and sets up assigned tables when guests have departed. 

- Must maintain work areas and work stations for assigned shifts. 

■ Must be friendly, quick and efficient in his/her work. 

- Must h-ave a proven knowledge of service excellence standards. 


To aplyj please send your resume by Email: 
jQbs@faucuti.com pr Call: 5B3-HOO ext 136 for mpre informatipn. 


for di e violencia. Despues cu 
manifestante a cuminsa bay, 
Polis a sigui controla e caya 
y busca pa persona cu tabata 
den area. “Mi ta kere nos ta 
bay perde pasobra nan forsa 
ta grandi, pero si nos no haci 
nada awo, nos no lo tin otro 
chens”, Sang Chan a bisa, 
kende ta un manifestante di 
22 aña di edad. 

Activistajoshua Wong, kende 
a tabata un lider di hubentud 
na protesta di 2014, a bisa e 
hende presente cu nan tin 


determinacion mas fuerte pa 
gana e bataya pa mas derecho. 
Wong a yega di wordo aresta 
varios biaha pa su activismo. 

E ta consciente cu e por 
descualifica, pero alerta cu 
e por genera mas sosten pa 
un movemento di protesta. 
Wong a sali di prizon cu fian- 
sa, el a keda encarcela pa or- 
ganisa reunion ilegal. Sinem- 
bargo esey no a stop e pa bay 
Merca, Alemania y Taiwan pa 
pidi sosten pa su movecion di 
protesta. 


Giuliani lo coopera cu 
impeachment unicamente si 
Trump duna OK 



WASHINGTON (AP) - Ricibiendo critica pa a pur- 
ba di convence tocante un teoria di conspiracion de- 
sacredita, Abogado personal di Presidente Donald 
Trump, Rudy Giuliani, lo coopera cu investigacion 
di congreso unicamente si Trump duna permiso. 

“Si e dicidi pa ami testigua, sigur mi lo haci’e”, Giuliani 
a bisa durante un serie di aparicion riba television, unda 
cu e henter e situacion a wordo papia. No ta cla si rep- 
resentante Adam Schiff, kende su Comite di Inteligencia 
di Congreso ta tumando e iniciativa pa investigacion di 
huicio politico, kier scucha testimonio huramenta di Giu- 
liani. 

Central pa e investigacion lidera pa democrata, ta e esfuer- 
so di Giulani pa laga Ucrania conduci un investigacion 
riba e acuerdonan di candidado presidencial pa 2020, Joe 
Biden y su yiu homber Hunter cu un compania di energia 
Ucraniano. Trump a haci e peticion den un yamada cu 
Presidente di Ukrania, Volodymyr Zelenskiy, cual awo a 
conduci na e investigacion pa impeachment saminando si 
Trump a vincula ayudo Mericano na Ucrania a cambio di 
e investigacion. No tin evidencia di ningun iregularidad 
di Biden. 

Schiff, democrata di California, ta trahando pa yega na un 
acuerdo cu e denunciante anonimo contra e presidente. 
Democratanan ta warda pa wak con Cas Blanco lo con- 
testa na peticion di congreso pa testimonio y documento. 

“Si nan ta bay obstrui, e ora lo aumenta probabilidad cu 
congreso sinti cu ta necesario pa avansa cu un articulo di 
obstruccion”, Schiff a bisa, agregando cu e comite ta spera 
un acuerdo pa testimonio di denunciante ‘pronto’. 

Durante su aparicion riba television, Giuliani no a ripiti 
acusacion. El a bisa cu ta declaracion huramenta y respalda 
cu Trump ta victima di un set up democrata. Trump, den 
su combersacion dia 25 juli cu Zelenskiy, a haci un refer- 
encia na CrowdStrike, un compania di siguridad contrata 
pa comite nacional democrata. 

Proyecto di studiante pa 
trece famia hunto 



ORANJESTAD - Tres stu- 
diante di EPI; Chefairah 
Wongsokario, Shanquee- 
ta Engeldal y Andre Ed- 
wards di klas 4DS sector 
Economia a scoge Funda- 
cion Zinnia pa haci nan 
proyecto di ‘afstudeer- 
project’, unda cu nan lo 
bay organisa un evento pa 
recauda fondo pa Funda- 
cion Zinnia. 

Meta di e proyecto di e stu- 
diantenan ta, pa trece e co- 
munidad di Aruba hunto den 
un actividad recreativo como 
den grupo di famia, colega 
of amistad, pa demostra cu 
no mester tin alcohol ni ta 


bou di influencia di alcohol 
pa pasa un momento dushi y 
placentero. 

E proyecto ta den ful pre- 
paracion y ta priminti di bira 
uno exitoso. 

Cuminsa forma bo grupo di 
4-6 persona y mas cu claro 
cu mucha tambe por join, 
p’asina boso tambe engran- 
dece e proyecto aki y con- 
tribui cu Fundacion Zinnia. 
Fundacion Zinnia ta traha 
incansablemente riba consci- 
entisacion di core auto bou 
di influencia di alcohol y su 
consecuencianan. Mas detaye 
lo sigui den e proximo dian- 
an. Keda pendiente. 


Un innovacion festivo pa 
Aruba 


SAN NICOLAS - Bou un 
ambiente festivo y amical, 
tanto turista y local a dis- 
fruta di loke tabata e di 4 
edicion di Island Festival. 
E evento a wordo bishita 
un biaha mas di forma 
masal den e curason di 
San Nicolas. 

Cuminda tipico y di dife- 
rente otro cultura cu ta habita 
na nos pais, artesania, musi- 
ca, shownan festivo y mucho 
mas ta loke no a haci falta du- 
rante e evento aki. Tur esnan 
presente a haya un variacion 
total, di tal forma cu por a 
gosa di e anochi sin ningun 
problema. Personanan cu ta- 
bata presente a comenta cu pa 
prome biaha nan a experencia 
pa nan mes kico Island Festi- 
val ta encera y no tabata sa ki 
bon ambiente nan a perde cu 
e prome 3 edicionnan. 
Presente na e evento tabata 
tey tambe Minister Dangui 
Oduber, kende a comenta 
di ta contento pa mira con 
turistanan por gosa di un ex- 
perencia unico aki na Aruba. 
“Prome cu tur cos un pabien 
ta bay pa tur esnan encarga cu 
e organisacion di e evento, e 
trabou cu boso ta desplegan- 


do ta demostra su fruto ora 
bo mira e multitud di hende 
cu ta presente”, e mandatario 
a expresa. E1 a sigui splica cu 
contrario na eventonan ante- 
rior, na unda cu tabata trece 
un division entre e turista y e 
local, Island Festival ta ofrece 
un momento na unda cu ne- 
tamente e local por demostra 
na e turista kico nos cultura 
ta encera. Oduber: “E for- 
mula aki ta un exito, bo por 
mira cu tur hende ta sinti nan 
mes bon y ta pasando un mo- 
mento ameno. E mix di tur- 
ista y local gosando manera 
un famia grandi, ta loke ta 
haci Island Festival diferente. 
San Nicolas ta hayando e 
atencion cu e merece cu un 
festival auper exitoso. Esaki 
sigur ta danki na nos localnan 
y e gran cantidad di turista cu 
ta atende Island Fest. Sigur 
esaki ta wordo considera e 
festival di Aruba.” 

Tur persona ta keda cordial- 
mente invita pa forma parti di 
e proximo edicion di Island 
Festival, pa asina experencia 
personalmente e dushi am- 
biente cu e evento ta ofrece. 
Fecha di e proximo edicion 
lo wordo anuncia pronto y lo 
ta fin di october 2019. 

Entrega di certificado di curso 
Empresario Prepara II di IDEA 





reto Ochoa, Sr. Yeiro Jose 
Castro Salazar, Sr. Luis A. 
Castro Samper, Sr. An- 
gelo C. Curlingford, Sra. 
Gladys de Kort, Srta. Eb- 
enezer M. Geerman, Sr. 
Hubert Gibbs, Sra. Emeli 
Janga, Sr. Frank Kelly, Sra. 
Wendeline Lacle, Sra. Zu- 
leyka Lake-Winklaar, Sra. 
Sharona Lee-Schoop, Sra. 
Kaylene Makaai, Sr. Jorge 
A. Niebles Diaz, Sra. Paola 
Odor, Sra. Monica E. Odu- 
ber, Sra. Rosita M. Toppen- 
berg-Huntington, Sra. Ma- 
ria Elena Valecillos Jimenez 
y Sra. Sheila Werleman. 

E 3 miho graduadonan ta: 
Sra. Sharona Lee-Schoop, 
Srta. Ebenezer M. Geer- 
man y Sra. Monica E. Odu- 
ber. IDEA ta felicita tur 
esnan cu a completa e cur- 


ORANJESTAD - Siman 
pasa, Iniciativa pa De- 
saroyo di Empresa Aru- 
bano (IDEA), conhunta- 
mente cu minister di Fi- 
nanzas, Asuntonan Eco- 
nomico y Cultura Sra. 
Xiomara Ruiz-Maduro a 
haci entrega di diploma 
di curso ‘Empresario 
Prepara II’ na tur cur- 
sista cu a pasa examen 
cu exito. 

Curso ‘Empresario Pre- 
para II’ ta un curso pa yuda 
fortifica conocemento ba- 
sico pa maneha un negoshi. 
Despues di hopi interes di 
parti di e cursistanan cu a 
participa na curso ‘Empre- 
sario Prepara I’ den pasado, 
IDEA a dicidi di amplia su 
curriculum di educacion cu 
e curso ‘Empresario Pre- 
para II’. 

E meta di e cursonan aki ta 
netamente parti di e vision 
di e Gobierno di Aruba pa 
engrandece economia di 
Aruba a base di desaroyo di 
negoshinan micro, chikito 
y mediano. E negoshinan 
aki por tin e capacidad pa 
trece actividadnan comer- 
cial nobo y innovativo pa 
asina yuda realisa e diver- 
sificacion di e economia di 
Aruba. 

Un total di 19 cursista a 


logra obtene e certificado di 
curso ‘Empresario Prepara 
II’. Pa logra e certificado di 
cursonan EP II, cursistan- 
an mester a traha examen 
di cada teoria di e modulo 
nan obteni den e pakete di 
e curso. Di e cantidad di 19 
cursista, un cantidad di 8 ta 
masculino y un cantidad di 
13 ta femenino. E cursista 
mas jong tin 26 aña. 
Cursistanan cu a fmalisa 
curso EP II cu exito ta en- 
tre otro: Sr. Antonio Bar- 


sonan ‘Empresario Prepara 
II’ cu exito y IDEA ta desea 
bosonan hopi exito den fu- 
turo cu boso negoshi. Tam- 
be IDEA ta gradici tur e 
docentenan pa nan esfuerso 
den e cursonan aki kend- 
enan ta: Sr. Edward Eras- 
mus, Sra. Cindy Hassell- 
Clark, Sr. Neville Thodé 
y Sr. Dave Martinus. Nos 
ta gradici e team di IDEA 
y di DEZHI pa a yuda den 
e preparacion di e entrega- 
mento di diploma. 



ikláltva pa DH«top>dl F 

‘Silver Entrepreneurship Part II’ un biaha mas bon atendi 


ORANJESTAD - Siman pasa, De- 
partamento di Asuntonan Eco- 
nomico, Comercio y Industria 
mediante su unidad di Iniciativa 
pa Desaroyo pa Empresa Aruba- 
no (IDEA) a organisa un mita dia 
di tayer ‘Silver Entrepreneurship 
Part IF, pa tur (pre-) pensionado 
cu ta desea di uza nan carera y ex- 
periencia di bida den nan mesun 
negoshi. Despues di ‘Silver Entre- 
preneurship’ cu IDEA a organisa 
den luna di juni ultimo, a dicidi 
di organisa un di dos parti cu otro 
tipo di topiconan comercial pa e 
mesun grupo. 

E siguiente oradornan a presenta pro- 
fesionalmente e siguiente topiconan 
informativo y interesante: 

• Oliver Vieira, Commercial Lend- 
ing Advisor na Qredits Aruba, a 
presenta tur loke un persona mes- 
ter tene na cuenta cune ora pa aplica 
pa un prestamo pa cuminsa un ne- 
goshi chikito of mediano y tambe 
despues di haya un prestamo. Sr. 
Vieira a presenta tur servicio cu 
nan ta ofrece, informacionnan im- 
portante pa tene cuenta cune ora di 
traha un Business Plan y tambe di 
nan sistema di coaching cu nan ta 
ofrece na nan cliente. 

• Andres Dirks, Hoofd Bureau Ar- 
beidsgeschillen (Conflicto y Re- 
tiro) na Departamento di Labor y 
Investigacion (DAO) a presenta tur 
servicio cu nan ta ofrece na e du- 
nado di trabou, ki tur e inspeccion 
di trabou ta encera, e 3 formanan 
di convenio di trabou, e caracter- 






isticanan di un convenio di trabou, 
contenido di un convenio di tra- 
bou, duracion di un convenio di 
trabou, convenio di trabou pa un 
periodo stipula y tambe tur e dere- 
cho y deber di un dunado di trabou. 

• Indira Burke, Managing Director 
na Loui Henri Media Services, a 
presenta e obhetivo di mercadeo, 
pakico ta importante pa haci mer- 
cadeo, con pa logra conkista e mer- 
cado local, con pa uza ‘Google My 
Business’, con pa conkista e mer- 
cado global y tambe Sra. Burke 
a presenta e stapnan pa traha un 
Tacebook Ad Manager’ y tambe ki 
tur Tacebook Blueprint’ por ofrece 
nan. 




Un total di 25 persona a participa den 
e tayer aki. Idea ta sumamente con- 
tento cu e contenido y acogida di e 
tayer y tambe di e bon comentarionan 
ricibi di su participantenan. Un tayer 
sigur hopi interactivo cu hopi pre- 
gunta di parti di e participantenan y 
un tremendo presentacion di parti di 
tur e 3 oradornan. 

Tambe IDEA kier remarca cu nan 
tayernan ta gratis y ta dedica na un y 
tur cu kier cuminsa un negoshi of tin 
un negoshi existente y kier educa nan 
mes riba diferente topico comercial. 
“Un danki na tur e participantenan y 


un danki special na tur e presentador- 
nan di Qredits Aruba, Departamento 
di Labor y Investigacion y Loui Henri 
Meida Services, cu a comparti nan 
experticio cu tur esunnan presen- 
te. IDEA ta gradici tur e coleganan 
di DEZHI cu a yuda na un of otro 
manera. Keda pendiente pa mas tayer 
den aña 2020 organisa door di IDEA 
y tambe nos curso Tmpresario Pre- 
para I’ cu lo cuminsa den luna di april 
2020 .” 

Por sigui nos riba pagina di Facebook 
@Idea-Aruba pa mas tayer y otro ac- 
tividadnan di IDEA den futuro. 

LTE PREPAID DATA BUNDLE 

Mas Balor, Mas LTE Data, Mas Social Media llimita 



Cumpra 

Data*123# 


500 MB 

1 GB 

Wia 

llimita* 

7 Dia 

llimita* 

WhatsApp 

Facebook 

Instagram 

Snapchat 

Pinterest 

WhatsApp 
Facebook 
Instagram 
Snapchat 
Pinterest 

Afl. 5,- 

Afl. 15,- 


3 GB 

4 GB 

7 Dia 

30Dia 

llimita* 

llimita* 

WhatsApp 

Facebook 

Instagram 

Snapchat 

Pinterest 

WhatsApp 

Facebook 

Instagram 

Snapchat 

Pinterest 

Afl. 30,- 

Afl.49,- 


*§> SETAR 

Creando Conexion 


*Sigui u$a WhatsApp, Facebook, Instagram, Snapchat y Pinterest despues cu bo Data caba y te ora cu bo bundle caduca* 


JCI Senators of Aruba a celebra Dia di Senado JCI na Aruba 


ORANJESTAD - Dia 14 di Sep- 
tember 2019 JCI Senators di Aru- 
ba a celebra pa prome biaha JCI 
Senate Day. JCI Senate of Aruba 
ta miembro di Asociacion di Se- 
nadornan di Americas y Caribe 
(ASAC) cual tambe ta forma 
parti di Junior Chamber Interna- 
tional (JCI). 

Un Senadoria di JCI ta un titulo di 
honor di e organisacion, esun di mas 
halto y distingui cu internacional- 
mente ta wordo otorga na un miem- 
bro di e organisacion pa su prestacion 
den e organisacion y pa su dedicacion 
na su comunidad. Na Aruba nos tin 
un total di 50 Senador, masculino y 
femenino, di cual 43 ta na bida ainda. 
JCI ta un organisacion cu a lanta cu 
e meta pa trece hende hoben di tur 
parti di mundo hunto, kende pa me- 
dio di Convencion Nacional, Con- 
ferencia di Area y Congreso Mun- 
dial por topa pa comparti experencia 
of idea cu otro y asina logra miho 
comprendemento, cooperacion, her- 
mandad, amistad duradero, desaroyo 
individual, desaroyo pa nan comuni- 
dad, progreso individual y yuda nan 
comunidad, nan pais y nos mundo. E 
miembro ta ricibi training y ta traha 
proyecto pa cumpli cu e necesidad cu 
nan comunidad tin. 

E prome Senaduria Internacional a 
wordo otorga na Joaquin V Gonzalez 



1972 el a ricibi e senaduria nr. 15632. 
JCI na Aruba a cuminsa na aña 1961. 

E prome Directiva a wordo forma pa e 
siguiente personanan: President Rob- 
ert Lopez Henriquez, prome Vice- 
Presidente Jacobo Geerman, segundo 
Vice-Presidente Maximo Croes, Sec- 
retario Baron Strijdhaftig, Tesorero 
Francisco Kelly, Miembronan di Di- 
rectiva Bernardo Christiaans y Israel 
Posner. 

Senador Pablo Croes a elabora riba 
e proyectonan cu a nan a organisa pa 
nos comunidad tempo e tawata for- 
ma parti di e organisacion, manera e 
Clean-up campaign caminda a alivia 
e comunidad di tur auto bieu, e Fire 


di Philipinas na aña 1952. Na Antias 
Hulandes e prome honor aki a toka 
Arthuro Jesurun, senaduria nr. 3179 
y pa Aruba e prome a wordo otorga 
na Roberto Lopez Henriquez, sena- 
duria 3379, kende ta e fundado di JCI 
na Aruba y e prome President di e or- 
ganisacion.Pa locual ta e persona fe- 
menino cu a ricibi e distincion aki na 
Aruba ta Senadora Quita Croes. 
Diadomingo ultimo e Senadornan di 
Aruba a celebra e dia aki cu un brindis 
social hopi ameno, caminda un pi- 
onero di JCI na Aruba, Senador Pablo 
Croes, a hiba un elocuente discurso y 
a conta e comienso di e organisacion 
na Aruba. Senador Pablo a drenta 
e organisacion na aña 1955 y na aña 


Prevention Week cu cooperacion di 
Lago y Gobierno. Tambe el a men- 
ciona algun nomber di miembro 
kende a forma parti di e comienzo 
di e organisacion na Aruba kendenan 
ta : Henry Coffie, Roro Hernandez, 
Jossy Lacle, Tony Nemecek, Ernand 
de Tlsle, Ernest Villanueva, Elias Fin- 
gal y Modesto Ruiz. 

Durante e celebracion a haci un toast 
pa e organisacion y den un forma 
ameno esunnan presente a comparti 
nan experencia den e organisacion. 
JCI Senators of Aruba ta felicita tur 
Senador cu nan dia y ta gradici tur cu 
a duna acto di presencia y a yuda pa 
e celebracion aki a bira un momento 
inolvidabel. 























Kansas City ta vence Lions den bataya di invicto 



MERCA (AP/CBSSports) Detroit Lions a entrega e NFL. Tabatin cinco fum- 
- Kansas City Chiefs y miho wega di Siman 4 di ble den tercer kwartaal, 


algun hugada tremendo, 
y cinco cambio di ‘lead’. 
E bataya di invicto a sat- 
isface expectativa, mien- 
tras Patrick Mahomes y 
su compañeronan a logra 
sobrepasa e Lions. 

Den su prome wega paden di 
muraya den NFL, Mahomes 
soreprendentemente no a 
logra anota un touchdown. 
E1 a completa apenas 24 di 42 
intento di pase pa 315 yarda. 
E1 a perde varios tiro habri 
durante e curso di e wega aki, 
pero a opera eficientemente 
como manager di e wega pa 
scapa for di e Motor City cu 
un victoria. 

E Lions a presiona Mahomes 
bon y a keda contendiente 
den e wega. Ultimo biaha 
LeSean McCoy a hunga con- 


tra Lions, el a bay pa 217 yar- 
da rushing y dos touchdown. 
E biaha aki el a logra apenas 
56 yarda y un touchdown. E 
enfrentamento aki a keda di- 
cidi den e ultimo hugadanan. 
Tur locual e Lions mester 
a haci tabata no permiti e 
Chiefs anota cu dos minuut 
faltando, pero Mahomes a 
planea un intento di 13 huga- 
da pa 79 yarda cual a culmina 
den un touchdown victorioso 
di Darrell Williams. 

Mientras e Chiefs a bay cu e 
victoria, e Lions a demostra 
e resto di mundo di NFL cu 
nan ta berdadero talento. E 
hecho cu nan a demostra cu 
nan por wanta un faborito di 
Suer Bowl ta bisa hopi di e 
team di Matt Patricia. 


Patriots perfecto mientras defensa ta clave na Buffalo 


MERCA (AP/CBSSports) - E 
Patriots a keda perfecto den e 
temporada despues di un vic- 
toria imperfecto 16-10 contra e 
Buffalo Bills (3-1) na New Era 
Field. 

Defensa tabata e storia principal pa 
ambos club den e wega aki, mien- 
tras cada team a logra di baha velo- 
cidad di e ofensa opositor. 

A tene Tom Brady atras na apenas 


18 completo y 39 intento pa 150 
yarda y un intercepcion. Mientras 
tanto, Josh Allen tabata 13-pa-28 
pa pase pa 153 yarda y tres inter- 
cepcion, prome cu el a bandona e 
wega pa motibo di lesion. 

Un ‘punt’ blokia retorna pa un 
touchdown di New England 
trempan den prome kwartaal a de- 
mostra di e ta e anotacion principal 
y e diferencia na fmal di e wega aki. 



Chicago ta perde Trubisky pero ta terorisa Cousins 

MERCA (AP/CBSSports) - Chicago Bears 
a perde nan quarterback den un wega ayera 
contra Minnesota Vikings, pero nan a gana 
hopi mas, cu un defensa epico atrobe lidera 
pa Khalik Mack, sin menciona un guia 
trankil for di backup signal-caller, Chase 
Daniel, pa derota 16-6 nan rival di NFC 
North. 

Mitchell Trubisky a ser forsa fuera di accion 
despues di sufri un lesion riba su schouder den 
e prome serie ofensivo di Bears den e wega, pero 
entrada di Daniel no a necesariamente yuda e 
Vikings, poniendo coach Matt Nagy pa yama 
intentonan metodico, perde tempo y sinta mira 
con Mack y un Bears totalmente dominante a 
stop Kirk Cousins, Dalvin Cook y Adam Thiel- 
en pa henter (cu excepcion di algun minuut) e 
showdown divisional di ayera. 

Triple jumper ta gana di 3 titulo mundial consecutivo 


DOHA (AP) — Christian 
Taylor a captura su di tres 
titulo consecutivo ayera 
nochi den campeonato 
mundial. Pero e Mericano 
sigur a haci esaki intere- 
sante. 

Cu foul den su prome dos 
intento y posibilidad di elim- 
inacion, el a converti bek den 
e Taylor conoci pa gana e 
evento contra su compañero 
di team y bon amigo, Will 
Claye, den e competencia. 
E salto ganado di Taylor ta- 
bata 17.92m, cu Claye apenas 
0.18m su tras. 


Taylor lo por bay pa un otro 
‘three-peat’ berano proximo 
na Tokyo, mientras e ta purba 
gana su di tres medaya di oro 
Olimpico consecutivo. 

“Realmente, mi meta tabata 
pa ta campeon mundial y 
campeon Ólimpico, un bi- 
aha”, Taylor a bisa, kende 
awo a gana cuater di e ultimo 
cinco titulo mundial. “Tur lo 
demas ta cherry riba e bolo. 
Awo cuater biaha - ta pone 
mi sinti bieu cu mi ta haci- 
endo esaki asina largo.” 



Elliott ta gana carera di playoff den calor 


CONCORD (AP) — Alex 
Bowman apenas a avansa 
den e segundo ronda di 
playoff di NASCAR, sali 
di su auto y cay riba suelo, 
deshidrata y derota pa cal- 
or. Mientras e tabata rici- 
biendo atencion medico, 
Bubba Wallace a acerk’e 
y rabia a tira liquido riba 
cara di Bowman. 

E imagen di clausura ey a 
cera un diadomingo ‘sloppy’ 
den temperatura cayente na 
Charlotte Motor Speedway, 
unda Chase Elliott a gana a 
pesar di a dal frontal den un 
barera di taira riba The Roval. 
Elliott tabata lider den un re- 
start bayendo den e prome 


birada ora el a dal su brake 
y su auto a dal directamente 
fuera di e pista y crash den e 
muraya. Pero su auto a logra. 

Elliott a celebra bolbiendo e 
skina unda el a dal anterior- 
mente y poniendo e nanishi 
contra e barera prome cu a 
para su taira. “Mi no por a 
laga e oportunidad di reden- 
cion”, el a bisa. 

Sinembargo, e ganado no 
tabata den spotlight den e 
prome carera di eliminacion 
di playoffs di NASCAR. 

E enfoke tabata riba e cuater 
coredo kende lo ta elimina di 
e campeonato di 16 coredo, y 




Bowman a pasa henter e care- 
ra luchando pa un spot den 
segundo ronda. E1 a crash su 
auto den e ultimo momento 
di practica diasabra y mester a 
bay na un refuerso, despues a 
bolder den e bueltanan di ap- 
ertura diadomingo, y mester 
a lucha pa caba den segundo 
uga. 

Pero e fmal 1-2 pa Hendrick 
Motorsports no tabata ga- 
rantia cu Bowman lo avansa. 
Ryan Newman, mas atras 
den e pista, tabatin e bentaha 
den punto riba Bowman, y 
Bowman no tabata den con- 
trol di su propio destino. 


Despues Newman, coriendo 
contra Aric Almirola du- 
rante e ultimo bueltanan pa 
un oportunidad pa avansa, 
a perde un chicane cu dos 
buelta faltando y e eror a 
elimin’e for di playoffs. 

E diferencia di punto a bay pa 
Bowman, kende no por a cel- 
ebra pasobra e tabatin mester 
di atencion medico inmedi- 
ato. Mientras Bowman a cay 
band’i su auto rondona pa 
personal medico, Wallace a 
acerk’e, nan a papia un tiki, 
y Bowman a parce di hari 
prome cu Wallace a tira likido 


for di su boter riba cara di 
Bowman. 

Un precaucion laat a hiba 
NASCAR pa stop e carera 
pa limpiesa, y e coredonan 
mester a sinta den nan auto, 
unda temperatura tabata rond 
di 120 grado (F). Oficialnan 
a pasa cada auto partiendo 
awa, y Newman tabata entre 
e varios kendenan a radio nan 
team pa pidi ijs pa ora e carera 
caba. 

Kyle Busch a dicidi e no lo 
sinta den cayente y a conduci 
su auto den garage, retirando 
di e carera cu shete buelta fal- 
tando. 

Annemiek van Vleuten y Pedersen ta sorprende den Mundial di Ciclismo 



Harrogate (AP) - E campe- 
onato mundial di ciclismo 
den e fin di siman pasa a 
mira actuacion di e top 
mundial den disciplina di 
ruta, tanto den femenino 
como masculino. E Hu- 
landesnan a luci tremendo 
diasabra cu Annemiek van 
Vleuten yegando finish su 
so, mientras diadomingo 
un outsider completo, e 
Danes Madse Pedersen a 
corona campeon. 

Diasabra den e campeonato 
di damas e coredornan mes- 
ter a cumpli 11 vuelta di 14 
kilometro cu start y fmish na 
Harrogate. Un bunita solo a 
ilumina e trayecto, despues di 
varios dia di awacero pisa. E 
Hulandesnan a duna un dem- 
ostracion ‘by the book’ con ta 
set up un tactica di ekipo exi- 
toso. Sorpresivamente y tem- 
pran den e recorido, faltando 
mas di 100 km, e veterano 
Annmiek van Vleuten (36) a 
huy su so di e peloton, y no 
tabatin tanto preocupacion 
den e peloton pa bay gar’e. 
Ademas e campeon di aña 
pasa, Anna van der Breggen, a 
haci un tremendo trabao den 
desanima tur e otronan den e 
grupo chikito cu a separa di e 
peloton. 

E unico cu a logra huy tabata 
e coredor Mericano Chloe 
Dygert, cu a corona campeon 
di time trial individual caba 
algun dia prome. Cu pacenshi 
van der Breggen a keda man- 
tene e diferencia cu Dygert 
chikito, sin cu ningun hende 
por a menasa van Vleuten cu 
tabata mantene un margen di 
dos minuut riba e grupo per- 
seguidor. 

Dygert, cu su 22 aña y sin ex- 
periencia den caredanan largo, 
casi cu fmish den bista a mira 
tanto van der Breggen como 
e Australiano Amanda Spratt 
pasa su dilanti, unda cu van 
der Breggen cu facilidad a exi- 
gi e segundo lugar pa Hulanda 
tambe. 

Elisa Longo Borghini, e spe- 
ransa Italiano a keda na di 
cinco lugar tras di Dygert, y 
veterano Marianne Vos a gana 
e sprint di e peloton, pa com- 
pleta e fiesta Hulandes. Esaki 
ta e di tres titulo consecutivo 
Hulandes den e disciplina aki, 
cu Chantal Blaak na 2017, van 
der Breggen na 2018 y awor 
van Vleuten. 

Diadomingo tabatin atrobe 
totalmente otro clima, awa- 
cero pisa a domina henter dia, 
motibo pa e organisacion haci 
e ruta mas cortico, mirando 
e cansancio extra cu e condi- 


cion di yobida tabata ocasiona 
pa e coredornan riba e mesun 
trayecto usa un dia prome. 

Mads Pedersen, di apenas 23 
a ña, ni sikiera considera e 
carta principal di su ekipo, a 
sorprende, bolbiendo den e 
grupo di tres cu tabata lidera e 
escape for di peloton, cu taba- 
ta consisti di e Italiano Matteo 
Trentin, veterano experimenta 
y bon den sprint final, e Suizo 
Stefan Kung y otro Italiano, 
Gianni Moscon. Pedersen a 
perde contacto cu e grupo aki 
yegando fmish line pa cum- 
insa e ultimo lap. 

Pedersen a lucha su so te yega 
cerca e lidernan atrobe, fal- 
tando 5 km pa meta final, y 
ainda cu tur bista riba Trentin 
pa gana. Pero Pedersen a keda 
trankil ora Trentin a lansa 
atake faltando 200 metro, pa 
produci un impresionante 
sprint y gana cu un bentaha 
grandi di 20 metro na meta. 

M Ta increible,” Pedersen a bisa 
despues. “Mi no a spera esaki 
y e no tabata e plan tampoco.” 
Pedersen a bira apenas e se- 
gundo Danes pa gana un ti- 
tulo di ciclismo di ruta senior, 
despues cu Amalie Dideriksen 
a bira campeon na 2016. 

Despues di ataca pa join Kung 
dilanti cu 45km pa bay, Ped- 
ersen a bisa cu su compañero- 
nan di ekipo Michael Valgren 
y Jakob Fuglsang lo mester 
a bin acerca pero nan no a 
logra, asina ta cu e a djis trata 
di “sobrevivi y spera lo miho” 
despues di casi seis ora y mey 
di caminda, den awacero y ca- 
mindanan inunda, cu a costa 
hopi energia di tur coredor. 
Varios faborito menciona di 
antemano, manera e Hulan- 
des Mathieu van der Poel, 
no por a luci manera pensa 
y a desaparece den anonimi- 
dad di e peloton. Peter Sagan, 
semper entre e faboritonan, a 
logra un puesto 5 na 43 sec- 
onde di e ganador, e miho en- 
tre e nombernan grandi. 

Awacero durante marduga 
a obliga e organisadornan di 
kita 23,5 km di e trayecto, 
kitando dos subida fuerte, 
Buttertubs y Grinton Moor, 
pa via di inundacion den e 
areanan ey y añadiendo dos 
lap extra di e trayecto recorta. 
Hasta cu e cambionan e tabata 
un dia cruel pa e coredornan, 
cu awacero constante y un 
trayecto ondula cu cantidad di 
caminda inunda. Solamente 
46 di e 197 coredornan cu a 
start, a yega meta final, un 
caso casi unico den historia di 
campeonato mundial. 

Campeonato fastpitch femenino U17 diAruba Softball Bond a continua 

‘Beba’ Cheong ta hiba Eagles un paso mas cerca di e titulo 


ORANJESTAD - Campe- 
onato di Aruba Softball 
Fast Pitch femenino U17 
ta drentando su recta fi- 
nal. Eagles di San Nicolas 
ta enfrentando Rockets di 
Sta Cruz den e serie final 
esta playoff di best out of 
3 pa disputa pa e titulo 
maximo, esta campeon di 
Aruba. 

Eagles, kendenan a yega fmal 
invicto, ta keda faborito; pero 
manera nan ta bisa, e bala ta 
rondo y esun cu hunga e serie 
miho lo bay cu e titulo. 

Eagles ta anota 6 careda den 
bom di prome inning y ta 
amplia cu 1 careda mas den 
bom di 2 inning. Den cabes 
di tres inning, Rockets ta 
menasa y ta anota 1 careda, 
mientras Eagles ta responde 
cu 4 careda mas den bom di 4 
inning pa seya e prome victo- 
ria di e playoff final. 

Eagles 11 careda, 9 hit, 1 eror 
y ta laga 3 coredo na base. 
Rockets 1 careda, 0 hit, 4 eror 
y ta laga 4 coredo den circu- 
lacion. 

Miho batiadonan pa Eagles ta 
Keyla Cham 3-2 incluyendo 
un doblete, Destiny John- 
son 3-2 cu un doblete mas 
2 rbi y 2 careda anota, Myah 
Thompson di 3-1 cual ba- 
taso tabata un doblete, Ash- 
milayne Maduro di 3-1 cu 
un triple, Zoe Emen 2-1 cu 


un triple mas 2 rbi, Thulaika 
Rodgers y Jalliyah Versprey di 
2 - 1 . 

E strea di apenas 16 aña, Yei 
Mei ‘Beba’ Cheong ta lansa 
un ‘no hitter’ den un forma 
impresionante, dominando 
Rockets por completo, seyan- 
do e victoria riba su nomber. 
Alabes ta pone su mes como 
contendiente pa un MVP di 
e serie final. Beba Cheong a 
enfrenta 17 batiado lansando 
25 bola, 36 strike pa un total 
di 61 pitch, no ta permiti hit, 
ta ricibi 1 careda sushi con- 
tra ponchando un total di 6 
batiado y ta regala 4 base por 
bola y por mira atras riba un 
prestacion excelente. 

Jaysjelienne Kock ta resulta 
pitcher perdedo, lansando 
35 bola, 41 strike pa un total 
di 76 pitch permitiendo 11 
careda tras di 9 hit y ta regala 
2 base por bola. 

Por mira bek riba un tre- 
mendo campeonato U17 
femenino unda atletanan ta 
competiendo na un mane- 
ra sano contra otro riba un 
bon nivel. Claro tin espacio 
pa mas desaroyo, pero por 
premira un campeonato U17 
mas grandi pa 2020. 

Cu e resultado aki Eagles ta 
na 1 wega di e titulo y Rock- 
ets ta lomba contra muraya y 
mester un victoria pa extende 
e serie. 




thIel 

RESOURCES N.V. 


Vacature 


Project Estimator 


Doel van de fjnctie 



Het calculeren, opstellen en gereedmaken van (calculatie)projecten 


Voornaamste activiteiten 


- Calculeren, opstellen en gereedmaken van (calculatie)projecten; 

- Controleren ontvangen en verzamelen van schetsen, tekeningen en overige gegevens. 

- Analyseert materiaal en vervaardigt schetsen, schema’s en blokdiagrammen; 

- Stelt offerte’s op conform instructies en richtlijnen en verwerkt deze; 

- Analyseert, rangschikt en presenteert gewenste gegevens voor projectplanningen; 

- Evalueert en beoordeeld offertes van derden; 

- Neemt indien nodig opdrachten op locatie op; 

- Verricht andere werkzaamheden dan die welke tot de normale uitoefening van de functie 
behoren indien deze redelijkerwijs gezien de functie en opleiding verlangd kunnen worden. 



Beschikt over een commerciéle en servicegerichte instelling, goede communicatieve 
vaardigheden, goede mondelinge beheersing van Papiamento en de Nederlandse en Engelse 
taal in woord en geschrift en redelijke kennis van de Spaanse en Duitse taal in woord, beschikt 
over computervaardigheden (technische systemen) kan zelfstandig werken, is pro-actief, 
integer en discreet. 

Evaring: 

+3 jaar relevante werkervaring. 

Persoonlijke eigenschappen: 

Beschikt over goede communicatieve en georganiseerde vaardigheden, is fiexible in zijn 
werktijden, representatief, oprecht en betrouwbaar. 

Best of the Best Taekwondo Test Event a train na Eagle Beach 


ORANJESTAD - Den fin di siman e team cu ta 
preparando pa e Best of the Best Taekwondo Test 
Event a train na Eagle Beach. 

Mirando cu esaki ta e ultimo dianan prome cu e Best 
of the Best Test Event e team cu ta preparando a train 
na Eagle Beach. E training di Best of the Best semper sa 
tuma luga na Eagle Beach. 

Samuel Rosales di Noord Taekwondo Center ta den full 
trot pa e Best of the Best Test Event y ta ON y cla pa 
enfrenta su contrincante. Samuel Rosales ta bou guia di 
e team di entrenadornan na Noord Taekwondo Center 
y ta all out cu nan atletanan pa asina nan atletanan ta bon 
prepara pa cualkier evento. 

Záhyon Klabér ta e evento principal y ta tuma esaki na 
serio y ta determina pa demostra na cas kico tur e tin 
aden pa su contrincante. Su coach ex campeon Mun- 
dial Henk Meijer ta yega Aruba diabierna awo pa e Test 
Event y pa sigui prepar’e pa Las Vegas. 

RAIZ na Parlamento: 
Vota pa nos hendenan! 



ORANJESTAD - Ora nos 
ta papia di e Ley di Serli- 
mar, nos no mester perde 
for di bista cu e enfoke di 
gobierno ta riba dos gru- 
po den nos comunidad: 
1. Trahadornan di Ser- 
limar; 2. Habitantenan 
den vecindario di dump. 

E pan di e trahadonan di Ser- 
limar no ta den wega. Nan ta 
ricibi “garantisa” placa for di 
gobierno. Nan salario ta wor- 
do paga, e problema ey e tra- 
hadonan di Serlimar no tin. 
Sinembargo, e trahadonan di 
EcoTech, cu tambe tin famia 
pa cria y debe pa paga, no tin 
e garantia ey. E berdadero 
problema di Serlimar ta e 
maneho y e metemento po- 
litico cu mester wordo solu- 
ciona. 

Ademas, ta importante pa e 
trahadonan di Serlimar re- 
alisa cu nan no debe ningun 
ministro, cu nan trabou ta nan 
derecho y cu un bon maneho 
di nan compania ta benefi- 
cia henter e isla. Paso locual 
ta pasando den vecindario 
di dump ta un acto crimi- 
nal contra nos habitantenan. 
RAIZ ta urgi pa un solucion 
rapido - un acto cu mester a 
tuma luga dia bieu. 

Pero e solucion aki no ta sim- 
plemente subi gasto. E solu- 
cion aki no ta djis pasa un ley 
y duna mas placa pa gasta. Ta 
inmoral pa uza e sufrimento 
di nos habitantenan pa kita 
placa di pueblo sin splica na 
unda e placa ta bay. Ex-pres- 
idente Obama ta yama esaki 
un “false choice”. Na Aruba 
nos ta bisa: Wega Sushi. Cu 
e solucion pa Parkietenbos 
no mester ta mara na e ley di 
Serlimar den e forma cu e ta 
hinka den otro actualmente. 
E parti cu ta trata e tema di 
Parkietenbos por bin como 


un ley separa. 

Ban supone cu e ley aki por 
ta parti di un solucion. Pero 
con? Si ningun hende sa si 
esaki ta posibel, pasobra nin- 
gun hende a mira un business 
plan. Anto nos ta papiando 
aki di salud di hende, sobre- 
vivencia di nos habitantenan 
cu ta pega den e situacion aki 
pa añanan anto sin un salida 
concreto y confiabel. 

Cu ki consenshi nos ta biba? 
E dump ta nos berguensa 
nacional. Anto si turismo ta 
asina importante pa nos, ta 
e mesun dump aki ta locual 
tur bishitante di nos isla ta 
mira ora nan yega cu avion, 
ta keiro rond y tambe ora nan 
bandona nos isla. 

Por fabor, no uza e huma di 
dump como smoke screen pa 
lanta placa. Mustra nos unda 
e placa ta bay. Duna respet na 
boso votadonan y boso pueb- 
lo cu merece e berdad y bon 
maneho. Esey RAIZ ta pidi. 
Pasobra si ta pasa ley y subi 
gasto djis pa inverti den mar- 
keting y advertising, e ora nos 
sa cu e salud di nos hendenan 
no ta wordo tuma na serio. 
Anto pakico sugar tax? Pa nos 
salud? Tereno di otro minis- 
ter cu no ta papiando. 

Nos Movimento ta consci- 
ente cu e situacion den e 
vecindario di dump ta alar- 
mante y inhumano. Mas ain- 
da den e dianan aki cu biento 
a cay, e ambiente den e bario 
ta sofocante. Pueblo ta cla pa 
un otro Bouldin and Law- 
son? Ken ta bisa cu e caso aki 
ta diferente? 

Atrobe: sin un Business Plan 
locual cu nos ta logra ta sola- 
mente duna un credit card na 
Gobierno pa e sigui gasta bay 
mientras nos ta sofocando... 
te ki dia? 

Parlamentario Endy Croes (MEP) na Mike Eman y 
Benny Sevinger; 

‘Ki ora boso papia disparate, conta cu un 
reaccion lo trapa boso bek’ 



ORANJESTAD - Parlamentario 
Endy Croes ta manda un mensahe cla 
y raspa pa e bagamundonan di AVP 
kendenan a desgracia e baranca aki 
creando e Mega Debe, e desaster fi- 
nanciero, e crisis social y a horta tere- 
nonan di pais Aruba, bende esakinan 
y bira miyonario riba custia di pueblo. 

Pueblo ta hopi indigna y pueblo no kier 
warda mas y kier mira e abusadornan ken- 
denan a cana 8 aña largo cu bachi y dashi 
wordo husga. Croes a sigui splica cu e 
ta compronde e indignacion di pueblo, 
pero kier duna e garantia cu Parlamento 
a haci su trabou debidamente y a entrega 
kehonan Teroz’ contra algun miembro di 
AVP, esta ex ministernan y ta dunando e 
espacio necesario pa Ministerio Publico 
haci su trabou riba e tematica aki. Poco 
mas pasenshi pasobra e bala ta bay cum- 
insa lora. 

E tristo berdad 

Croes por a mira un Mike Eman desespera 
y un Benny kisas den su ultimo simannan 
den libertad kier splica pueblo di CAFT 
cu LAFT unda diripiente nan a bira exper- 
to. Ta e mesun gang aki ta autor di welga di 
hamber y bebemento di Ensure y ta esun- 
nan cu a bati wea dilanti cas di Gobernador 
cu gritonan di desesperacion Tirma Awor’ 
na 2014 referiendo na un presupuesto cu 
un deficit di riba 400 miyon florin. Ta 
mesun Mike Eman y Benny ‘Tereno’ Se- 
vinger a haya un KB. Asina Eman, Benny 
y AVP kier a sigui gaña pueblo poniendo 
presion riba un Gobernador pa firma un 
presupuesto ‘total loss’ cu un deficit astro- 
nomico? Esaki ta e tristo berdad. 


pero nunca AVP a mira den nan 8 aña di 
desaster cu nan a laga atras (Mira rapport 
di Banco Central). Den 8 aña AVP a en- 
deuda Aruba cu mas di 2000 miyon flo- 
rin! Tristo pero Mike a splica su votadonan 
cu e ta orguyoso di e debe aki y e debe f ey 
pa nos tur bay pag’e pa futuro. Awor Eman 
y Benny kier duna les riba CAFT. Mike 
a bin “chupa” pa sinta cu presidente di 
Parlamento hunto cu Griffier despues cu 
e mes a nenga pa drenta Parlamento y a 
traiciona su 7000 votadonan. Mike papi- 
ando di un vertrouwensregel! 

Mike y su vertrouwensregel 

Mike a pensa riba vertrouwensregel ora su 
ministernan tabata horta e pais aki? Ora 
Benny tabata bende tereno y Paul tabata 
hit e Chinesnan cu permiso? Mike a corda 
riba e vertrouwensregel aki? Mike a lesa e 
rekesitor di fiscal den caso di Paul? Di cual 
vertrouwensregel Mike kier papia? Mike 
a lubida cu e hunto cu Benny a duna op- 
dracht na Marlon Sneek y Baba pa cambia 
un ley pa Paul por a keda cobra 15 mil flo- 
rin pa luna cera den KIA? Mike y Benny ta 
corda cu Paul deep deep bou investigacion 
dia 13 di mei 2017 un “Donkey” Tromp y 
Leoncita ta grita Paul sali bay campaña y 
hunto boso a bay celebra e birthday Block 
party di Mike de Meza na cas di partido na 
San Nicolas? Mike cu Benny ta corda con 
Paul a subi stage y Dongo sin sa a canta su 
cancion hit di momento Awor aki 100 flo- 
rin ta manera 10 florin’? Eman y Sevinger, 
boso tambe tabata t’ey! 

Unda e vertouwensregel a keda? Anto 
Eman kier bin papia di vertrouwensregel 
y Benny kier splica di CAFT cu LAFT? 


Un surplus di 25 miyon na 2020 

Djis pa un comparacion e aña aki e gobier- 
no na un manera responsabel tin un defi- 
cit di solamente 25 miyon y otro aña lo bay 
tin un surplus di 25 miyon, algo cu nunca 


Croes basta indigna a termina bisando cu 
ki ora Eman of Sevinger sali papia dispa- 
rate nos lo reacciona tur pero tur dia me- 
sora y trapa nan bek mescos cu bo ta trapa 
un cacalaca den skina. 

Booshi Wever (UPP): 

Presidente di Parlamento ta bira yoyo di Otmar y bulldoze ley di Serlimar! 



ORANJESTAD - Despues cu 
Parlamento a entrega su pregun- 
tanan na Gobierno den curso di 
siman, den un par di ora ya Go- 
bierno a core contesta un can- 
tidad limita di e preguntanan. Ta 
un berguensa cu un Presidente ta 
‘dans naar de pijpen’ di Otmar di 
e forma aki, pa colmo di un frac- 
cion cu boca grandi ta grita tur 
ora sin miedo. 

Otmar ta cuminsa na bisa cu e ta con- 
testa algun di e pregunta so pasobra 
ta solamente un ‘beperkt tijdbestek’ el 
a wordo ‘gegund’ pa e por contesta. 
Pero e ta asina astuto, di cu a pesar cu 
ta e kier ‘bulldoze’ e ley aki, e ta pasa 
Presidente di Parlamento y esunnan 
di coalicion dos wanta, door di tira 
culpa riba e stempelparlement, paso 
ta nan no ta dun’e tempo. Y ta esey ta 
e motibo pakico ta solamente un can- 
tidad limita di e preguntanan SO e lo 
contesta. Ta solamente preguntanan 
cu e como amo di e harlekinnan di su 
‘poppenkast’ ta haya importante! Si 
cu esaki e no ta haci e parlamento un 
‘op en top’ stempelparlement, ta kico 
mas mester pasa pa e parlamento bisa 
e gobierno POREDmep aki ta basta? 

Mescos cu ta e caso den su contestan- 
an riba e preguntanan y remarcanan 
di Raad van Advies, den e contesta- 
cion aki na e stempelparlement ta 


simplemente M beat around the bush" 
sin contesta nada concreto. Alabes ta 
"verwijs" na documentonan cu el a 
"lubida" den manda. 

"Stakeholders" a wordo yama pa reuni 
cu e stempelparlement y haci un serie 
di pregunta pero ningun caminda por 
lesa cu e minister ta tene cuenta cu 
nan, e ta simplemente na un forma 
sumamente arogante y omnipotente 
ta bisa nan "I don't give a damn" cu 
boso preocupacion. Pakico? Pasobra 
prome cu e bay baña den e miyones 
cu el a acumula durante su trayec- 
torio den e mundo politica, e kier 
pone un cero mas riba su cuenta di 
banco. Pa asina ey na december ora 
cu e baha, e por baña den su "Jacuzzi" 
yena cu dollar, te ora cu e bay cobra 
pension aki 17 aña! Cu esaki e stem- 
pelparlement ta haci tur esunnan cu a 
perde nan tempo pa bay reuni cu nan 
pa "spectakel"!! 

Cu e ley aki, lo bay duna un compania 
stranhero e monopolio pa "verwerk" e 
sushi di Aruba y eventualmente sushi 
di otro paisnan. Esaki no ta importa 
e Scorpion un bledo. E1 a dicidi cu 
e lo yuda su amigonan aki y ningun 
hende lo strob’e. Y no ta imporf e pa 
uza TeleAruba, cu a bira TelePOR pa 
‘brainwash’ nos pueblo cu ta incin- 
erator basa riba ‘Waste to Energy’ ta 
e solucion. Y den esaki e fundacion di 
Parkietenbos tambe ta wordo maluza, 


of miho bisa, nan ta hunga e wega 
hunto cune! Ta cuanto nan tambe ta 
haya? 

Cu e pueblo lo mester bay paga su 
mes blauw pa e "sprookje" di W2E e 
no ta M give a damn"! 

Cu e ley aki hunto cu e contract cu e 
lo mester firma cu e compania amigo 
stranhero lo bay haya regalo di miyo- 
nes tampoco Otmar ta M give a darnn"! 
Cu trabou di centenares di hende lo- 
cal ta coriendo riesgo pa perde trabou 
tampoco ta import’ele un bledo. Cu 
creamento di SU serli-bank, esey si e 
ta percura p’e. Straño ta cu e tigernan 
di papel cu antes a cuestiona e ATA- 
bank ta M muisstil M !! Dicon?? Miedo 
cu gobierno POREDmep ta bay cas? 

Bienestar di nos pueblo no ta conta 
mas? Na unda e parlamento nobo, 
otro, critico y diferente a keda? Nos 
no a mira ningun pregunta y sigur 
ningun contesta riba cuanto e joke 
di "sprookje" di W2E lo bay costa nos 
pueblo al final. Tambe un hustifica- 
cion di e prijs cu kier impone, partic- 
ularmente esun adicional pa esunnan 
cu no ta haci uzo di Serlimar su ser- 
vicio. Tampoco cu cuanto nos debe 
nacional lo bay subi cu e PPP aki. 

Tin hopi mas pregunta y preocupa- 
cion pero e Scorpion no tin mucho 


tempo, nos mester tene cuenta cu su 
tempo ta hopi limita, dus e M mag M di 
su harlekinnan di "bulldoze" e ley aki. 
Mare nos stempelparlement tabata 
asina ora cu ta trata di e ley di riba 
"zedendelicten" of "fmanciamento di 
partidonan politico"! 

Pero e prioridadnan ta completa- 
mente robes. Awor e prioridad ta pa 
pone e ceronan riba e cuenta di Ot- 
mar. Corda Otmar tin 17 aña mas di 
biba prome cu e bay cu pensioen pues 
e mester di e miyones pa por keda biba 
M lekker”!Y cu pueblo y comercio ta 
pasa den duro, e no ta M give a darnn"! 
OTJE POTJE ta manda y "iedereen 
danst naar zijn pijpen" y presidente 
di Parlamento ta haci su maximo es- 
fuerso (den su rol do yoyo) pa com- 
place cune, paso e sa cu e tambe tin 
mester di e "oxigeno" pa e por keda 
presidente di e stempelparlement cu 
e ta fortificando! 

E cos aki ta laga nos corda riba e 2000 
pagina di e contracto strangulante di 
Citgo cu 20 parlamentario a vota p’e 
y despues toch tur 21 a bras’e y bay 
bringa pa e trofeo ta ken a percura pa 
e contracto aki. Pero e colaboracion 
di Presidente di Parlamento y si e ley 
wordo pasa, nos ta spera cu nan tur sa 
di carga nan responsabilidad tambe. 
Ban wak si e biaha aki si Parlamento 
para e minister abusado aki. 










B W 


BISTA P0UTIC0P 5 


DIALUNA 30 SEPTEMBER 2019 


Benny Nisbet (PPA): 

‘Mester un maneho dinamico economico como motor pa 

crea desaroyo diversifica!’ 


ORANJESTAD - PPA ta tuma nota cu varios 
ehecutivo, pero tambe ciudadano, ta satis- 
fecho pa bisa cu no por tin mucho desaroyo 
economico, pasobra simplemente Aruba no 
tin placa y e poco placa cu Aruba tin lo mester 
paga e Mega Debe! 

Un pensamento cu nan a entrega na un realidad 
amargo cu lo tin un Mega Debe cu lo dura entre 25 
pa 30 aña pa pag’ele, anto solamente cu un maneho 
di medida esaki lo por wordo soluciona. Esaki ta ni- 
fica tambe cu e calidad di bida di nos ciudadania lo 
a baha pa e periodo di 25 pa 30 aña y simplemente 
lo no tin nada di haci mas cu cumpli cu debe punto. 
Esey pa PPA ta hopi tristo! E ta nifica cu un isla o 
pais unda tin e pensamento aki lo no conoce un de- 
saroyo economico dinamico, a menos cu na moda 
di bisa algo cay for di cielo. 

PPA como organisacion politico no ta kere den en- 
trega na un situacion di crisis. E por ta un crisis 
fmanciero, crisis economico, crisis social etc., nos 
ta kere den traha duro pa saca un isla/pais for di e 
crisisnan aki! Naturalmente esunnan cu ta sostene 
partidonan den gobierno ta cuestiona PPA. Kiko 
PPA lo haci si PPA ta den gobierno? Pero e realidad 
di bida ta cu ni kico contesta y ni con bon e contes- 
ta/maneho aki ta hinca den otro, e fanaticonan fiel 
y ciego di e partidonan den gobierno lo no acepta e 
pensamento di PPA of cualkier otro sin mas. 

PPA, sinembargo un organisacion politico di hopi 
aña di existencia y un organisacion politico cu a 
conoce nos isla den crisis financiero, crisis eco- 
nomico, crisis social y tambe nos isla cu masha 
poco autonomia cu despues a bira autonomia insu- 
lar y autonomia expande cu nos Status Aparte. 

Realidad politico ta cu Aruba por wordo saca for di 
e crisis fmanciero actual, pero cu nos actual gobi- 
erno cu tur respet pa nan a cana e caminda robes. 

1. Na momento di tabata forma gobierno e 
lidernan politico mester a biaha pa Hulanda y con- 
fronta Hulanda cu e realidad di un Mega Debe, 
pero tambe e crisis social dentro di e crisis fmancie- 
ro economico! Lastima cu nan no a haci esaki! Falta 
di experienciay vision! E biahe aki y su eventual re- 
sultado lo a kita e argumento cu Hulanda y CAFT 
ta uza contra e actual gobierno grandemente. 

2. Hamas den un crisis fmanciero economico 
un gobierno den formacion ta hinca tanto fmanzas 
como economia bou di e mesun Ministerio y PPA 
ta bisa esaki cu tur respet pa cualkier mandatario 
cu por tin e Ministerio aki. Pasobra ambos tereno, 
tanto Finanzas como Economia, ta exigi hopi aten- 
cion energia y saber di Mandatario. 

3. Y esey a causa cu un vision economico cu 
normalmente ta wordo proyecta dentro di 100 dia a 
dura 1 aña y mey pa gabinete Wever Croes presenta 
su vision riba tereno economico. 

Awo Kkico segun PPA ta un maneho economico 
dinamico? Y kico ta e fayonan di nos actual gobi- 
erno riba tereno economico? 

Na prome luga, PPA ta di opinion cu e solucion 
pa e crisis fmanciero ta sinta den un maneho eco- 
nomico ‘dinamico y no den medida’. 

Medida lo por crea mas entrada pa gobierno, pero 
na mes momento ta aumenta e crisis fmanciero 
den cada cas riba nos Isla. Cada famia su entrada, 
su forsa di compra, su calidad di bida lo bay atras 
barbaramente, anto pa hopi tempo (25 pa 30anja?). 
Un motibo principal pakico mester a confronta 
Hulanda cu un vision y eventual peticion prome cu 



a forma gobierno, en bes di a declara ‘nos a studia 
e problematica aki bon y no mester di medida’, pa 
despues gaña e pueblo cu boso cu tabata 8 aña den 
oposicion a encontra sorpresa tras di sorpresa.... 
bay gaña otro hende, no PPA! 

*Den concepto di PPA un maneho asina ta sinta 
den un maneho dirigi riba ‘diversificacion’ di nos 
economia. Na prome luga ‘diversificacion’ di nos 
producto turistico y di nos mercadonan for di unda 
nos ta atrae nos turistanan. PPA a tuma nota cu 
gobierno ta mencion e.o. Turismo Medico o sea 
Health & Wellness Tourism, cual ta un alternativa 
cu PPA tabata e prome partido politico pa a pre- 
senta esaki for di hopi aña atras. 

*E diversificacion aki lo mester ta basa riba un Vi- 
sion Economico cu ta splica con ta ehecuta un Vi- 
sion asina y cu cual meta etc., locual PPA ta sinti 
falta toch basta a pesar cu e vision presenta pa gobi- 
erno tin algun sector entre cual turismo menciona 
pero no ta splica e maneho di gobierno y incen- 
tivonan disponibel pa yega na ehecuta e vision aki 
debidamente! 

* PPA no a tuma nota di ningun ‘idea’ propio di 
e gobierno cu lo por diversifica nos economia, cu 
excepcion kisas di e uzo y eventual plantacion di 
cannabis/marihuana pa uzo medico! Con por ta cu 
un gobierno cu ta consisti di 3 partido politico no 
por a presenta un vision economico mas amplio ... 
cu un maneho pa stimula esaki mas dinamico? No 
mester lubida cu e Vision 2030 na nos aeropuerto, 
nos Port City na nos haf, e edificio JFK, e proyecto 
IMSAN etc tur tabata t’ey caba prome cu e gobi- 
erno aki a bin na mando. 

*PPA mes ta kere den un maneho dinamico eco- 
nomico! 

A. Pa construccion di un Education Village y un 
Education Free Zone cual lo crea trabou pa hopi 
aña den construccion, despues di cual lo por tin 
trabou di calidad cu lo contribui na caha di gobi- 


erno...hustamente locual nos mester. 

B. Pa un evaluacion profundo di construccion 
di un Aruba World Trade Center/ Convention & 
Bussiness Center pa Aruba contribui cu servicio na 
dnternational Trade’! 

C. PPA ta kere den un maneho pa soluciona e crisis 
den centro di Oranjestad algo cu despues di 2 aña 
di maneho e gobierno aki no ta logrando. 

D. PPA ta kere den un maneho pa haci San Nicolas 
‘Our Caribbean Town’ bira atractivo pa bishitante 
y local, door di entre proyecta e historia y cultura 
di e ‘mix’ di poblacion di San Nicolas. Esaki lo por 
door di construccion di un San Nicolas Historical 
& Multicultural Museum construi den forma di 
un ‘HELM” cu un trahado den refmeria ta uza, den 
cual e historia completo di San Nicolas ta wordo 
proyecta: 

-San Nicolas entre 1800 pa 1874 dedica na e fami- 
anan mas bieu di San Nicolas,, 

-San Nicolas tempo di e compania di Phosphaat 
1876 pa 1914, 

-San Nicolas tempo di Lago Oil & Transport Com- 
pany 1920 pa 1985 sigui pa Coastal Refming Com- 
pany, E1 Paso, Valero y ultimo Citgo cu no a logra. 
-Un parti dedica na tur migrante cu a traha den e 
refmeria y e pais for di unda nan ta etc. Un museo 
asina lo tin un impacto pa ranca bishitante for di 
varios pais na mundo. Esaki lo ta realmente e his- 
toria completo di San Nicolas! 

*PPA mester anota si cu dentro di e situacion ac- 
tual na unda no tin un eventual apertura di un up- 
grader y unico proyecto positivo pa San Nicolas ta 
e construccion di e Hotel Secrets na Seroe Colo- 
rado cu PPA ta sostene. Ta notabel cu e critica den 
pueblo tabata dirigi contra di San Nicolas, mientras 
otro proyecto hotelero pabou di brug no ta wordo 
critica ni cuestiona. 

*PPA lo ta solamente pa un reapertura di nos re- 
fmeria si e acuerdo ta encera construccion di un 
‘cat-cracker’ for di c day ONE’ y no apertura di un 
upgrader cu lo laga e.o. ainda mas resto cual lo con- 
duci di mas malesa den pueblo di San Nicolas! PPA 
ta kere fielmente cu futuro di San Nicolas ta keda 
depende di nos haf natural di San Nicolas cu mes- 
ter regresa den mas di gobierno di Aruba. E tereno 
lo mester wordo haci limpi riba y bou subsuelo cu 
lo crea trabou pa un periodo di 3 pa 4 aña. 

Mientras tanto gobierno lo mester presenta un 
PLAN B pa wordo ehecuta. PPA tin un PLAN 
B pa hopi aña caba cu ta encera: Shipbuilding & 
Shipservices, Transshipment, Un parti San Nico- 
las commercial lo mester jega na nos haf, un parti 
dedica na Yacht & Marine development, un parti di 
nos haf lo mester t’ey pa ricibi barco grandi tanto 
crucero como barconan comercial cu tin un pro- 
fundidad enorme, lo mester crea un ‘container- 
haven’ cu lo t’ey pa sirbi otro pais den region cu 
nan container etc. 

Asina PPA tin un vision mucho y mucho mas 
amplio cu nos actual gobierno cu ainda nos por 
proyecta un maneho economico dinamico. Prueba 
di esaki ta cu tur cos ta manera pega, status quo y 
realidad ta cu mayoria otro partido no tin un vision 
dinamico, pero ta prefera di keda bida den e status 
quo cu no ta duna Aruba alternativa. 

Den otro articulo PPA lo bolbe bek cu mas infor- 
macion di nos 'dinamico economico’ 

Un miho epoca pa Aruba t’ey si pueblo bira mas 
critico y scoge pa otro organisacion politico, inclu- 
so partido PPA! 

“Bou di alanan di Dios mi ta sigur” 

Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu inmenso tristesa nos ta anuncia fayecimento di 
nos ser keri: 



Sr. Alfonso Gregorio Krozendijk 

Mihor conoci como Boei 
*28 -11- 1945 + 25-09 -2019 
Na nomber di su: 

Esposa: Ulrica Krozendijk-Jacobs 





“Bou di alanan di Dios mi ta sigur” 
Abo ku ta biba bou di amparo di Altisimo, 
ta hospedá den sombra di Dios 
Omnipotente, bisa Señor: 

“Mi refugio, mi forti, mi Dios, den kende 
mi ta 

pone mi konfiansa” 

Salmo 91:1-2 


Cu dolor na nos curason, pero conforme cu 
boluntad di Señor, nos ta anuncia 
fayecimento di nos ser keri: 



Diana Cecilia Geerman 

Mihor conoci como ‘Didi’ of ‘Tan Didi’ 
*09-06-1947 - f23-09-2019 
Na nomber di su: 


Mescos cu yui: Marlon Banfield 

Arnold Banfield y yuinan 

Yui: Willy Dirksz y yuinan 

Mayornan: 

fEmeterio (Techi) y tCleotilda Krozendijk 
Rumanan: 

Filomena y Frans Croes- Krozendijk y famia 
Pedro “Shonpe” y Glenda Krozendijk-Kock y famia 
Andres “Dolf’ y Isaura Krozendijk-Sarda y famia 
Glenda Krozendijk y Jose Fernandes-Perna y 
famia 

Edwin Krozendijk 

Ruben y Marlyn Krozendijk- Penja y famia 
Mirto Krozendijk 

Hildreth y Rene van den Berg-Krozendijk y famia 
Cuña - y Swanan y nan famia 


Yiunan: 

f Anthony Werleman 
f Eduard Werleman 
Mark Trimon, partner y famia 
Christina Trimon, partner y famia 
Dayron Trimon 
fMayron Trimon 

Rumannan: Vda. Juana Semerel-Geerman y 
famia 

Filomena Geerman 
Jossy Geerman y famia 
fBenito Geerman 
fCletano Geerman 
fRaymundo Geerman 
flmeldo Geerman 
f Rosa Danje-Geerman 
f Augustina Werleman-Geerman 





Laga tur loke ta spera mi ta bunita 
Laga tur locual cu mi encontra ta bunita 
Laga tur locual cu mi laga atras keda 
bunita y 

Laga esakinan termina den tur buniteza. 
Cado Wever 

Cu dolor na nos curason, nos ta anuncia 
fayecimento di: 



Wilfred Roberto Howell 

Mihor conoci como ‘Howie’ ‘Fred’ of ‘Bobsin’ 
* 24 - 12-1952 - + 25 - 09-2019 

Na number di su esposa: 

Swinda Howell y yiu y nieta 

Na nomber di su yiu: 

Sherwin Howell y esposa Dianhdra Howell-Erasmus 

Su nietonan stima: 

Arjen Howell y Jarred Howell 

Su rumannan: 

Edward Leslie Howell y famia 
Yvonne Howell y famia 

Marjorie Agatha Howell y Armand Radjiman y famia 
Henry “Urie” Howell 
f Alicia Howell y famia 
Rita Bryan Roberts y famia 

Sobrino- y sobrinanan: Kevin y Kenjah Howell, 
Sylvia y Valentine Roberts y famia, Stephen Howell 
y famia, Jenelee Lourens 

Manera yiu: Roberto Geerman y famia 

Su mihor amigonan: Carlos Hodge, Valentino 
Peterson, Ronnie Brown, Dennis Rombley, Beto 
Winklaar, John Levenstone, Robbie Peterson, Juni 
Jones, Freddis Refunjol, Patricio Bridgewater 


Tantanan y omo: Sra.Juliana “Ninita” Krozendijk 
Sra Vda. Alicia Krozendijk-Farro y famia 
Sr. Vdo. Alfred Maduro y famia 
Sra. Vda. Supriana Luciano y famia 

Sobrino- y sobrinanan, sobresobrinonan, primo- y 
primanan, comer- y compernan, ihanan, bisiñanan , 
amigo- y conocirnan. 

Demas famia: Krozendijk, Jacobs, Krosendijk, 
Croes, Kock, Sarda, Fernandes-Perna, Penja, van 
den Berg, Farro, Maduro, Mathilda, Bikker, 
Koolman,Luciano, Kolman, Ras, Damian, Vrolijk, 
de Cuba, Tromp. 

Mescos cu famia: Elvia Taborda-Lopez Zapata y 
famia ( Medellin Colombia) 

Ta invita tur famia, amigo, bisiña y conocirnan pa 
asisti na acto di entiero cual ta tuma lugar dialuna 
30 september 2019 for di 1.30 pm pa 4 pm di 
atardi na misa Inmaculada Concepcion na Sta. 
Cruz despues pa Santana Catolico Santa Maria. 

Nos ta pidi disculpa si den nos tristesa nos a lubida 
un famia. 


Sobrino- y sobrinanan, primo- y primanan, 
amigo- y amiganan, ihanan y conocirnan. 
Demas famia: Geerman, Trimon, Werleman, 
Semerel, Danje, Croes, Gijsbert, Gerritse, 
Fingal, Kelie, Yarzagaray, Henriquez, Maduro 

Ta invita pa acto di despedida cual lo tuma 
lugar diamars 1 di oktober 2019 na Misa 
Inmaculada Concepcion na Sta Cruz di 9or 
pa llor di mainta. Cremacion lo tuma 
lugar despues. 


Su primo- y primanan: Alfonso Howell y famia, 
Allan Howell y famia, Sherry Howell y famia, Kevin 
James y famia, Grantly Richardson y famia y demas 
primonan na Corsow, St. Maarten, Anguilla y 
Inglatera 

Ex-coleganan di Korps Politie Aruba (KPA), RST, 
Cuerpo Especial Arubano (CEA), ex-hungadornan di 
Volleyball y Ping Pong 

Demas Famia: Howell, Biyan, Winterdal, Hodge, 
Erasmus, Radjiman, Roberts, Lourens, Hassell, 
Richardson, James, Geerman, Paesch, Winklaar, 
Maduro na Aruba, Corsow, St. Maarten, Anguilla, 
USA, Hulanda, Inglatera, Colombia y Irlanda. 


Disculpa nos pero despues di despedida nos 
no ta ricibi bishita di condolencia na cas. 



Condolencia lo tuma lugar dialuna 30 september 
2019 di 7or pa 9or di anochi na Royal Funeral 
Home. 

Ta invita pa ceremonia y despedida cual lo tuma 
lugar diamars 1 di oktober 2019 di 9or pa llor di 
mainta na Royal Funeral Home sigi pa e acto di 
cremacion den seno familiar. 

Nos ta pidi disculpa si den nos tristesa nos por a 
lubida algun famia y conoci. 

Despues di despedida nos no ta ricibi bishita di 
condolencia na cas. 

Bay pensa riba bo proximo vacacion. Algo 
cu ta haci bo inkieto lo bay soluciona 
pronto y den e proximo simannan lo bo 
ricibi contesta riba cuestionnan pendiente. 
Number: 13,27, 37y40. 


Aries 





Sorpresanan riba e prome dia di luna di 
October. Lo miho ta warda bo, solamente 
bo tin cu extende bo mannan y lo bo al- 
cance. Durante e etapa aki tur cos ta dis- 
tinto y varia. Number: 16, 25, 37 y 50. 


Aplica bo inteligencia Geminis riba e dia 
aki. Hopi biaha esunnan cu menos nos ta 
pensa tin e solucion di problemanan den 
nan man y ta trece nos e luz den algo cu 
pa awor aki tabata scur. Number: 6, 15, 

Gemiiiis 27 y 52 

E luna nobo aki lo demanda di bo hopi 
accion. Lo bo wak resultado. Yena bo mes 
di pasenshi ya cu for di oranan tempran lo 
bay sosode cierto tardansa y situacionnan 
imprevisto. Number: 15, 24, 36 y 44. 

Çançel , 

Loke ta sosodiendo no ta defmitivo. Den 
cuestionnan di famia, aplica bo intuicion 
pa supera limitacionnan cu por a surgi y 
lo bo wak con lo bo logra compronde re- 
accionnan aheno. Number: 1, 17, 25 y 33. 

Leo 


Lo bo ta memey di algo amoroso. Lo bo 
bay disfruta hopi di bo relacionnan so- 
cial riba e dia aki y inclusivo lo bo ta den 
e tono di haci amigonan nobo. Esey ta 
bon. Number: 11, 27, 35 y 43. 

Lo bay tin situacionnan cu lo cambia bo 
paisahe amoroso. Ta existi situacionnan 
cu lo cambia bo paisahe amoroso, acer- 
cando bo na un hende cu te poco tempo 
pasa tabata un straño pa bo. Number: 8, 
18, 24 y 32. 

Lo bo cuminsa cu un relacion lo duna 
bon resultado. Si algo no ta funciona 
bon, purba di haya e contestanan den- 
tro di bo mes y percura drecha loke por 
wordo drecha. Number: 6, 13, 21 y 30. 





Scorpio 



Bo ta sinti bo mes sosteni pa hendenan 
hopi stima. E luna nobo lo cuminsa 
awe y lo trece cun’e un aire completo di 
renobacion y frescura. Den cuestionnan 
sentimental tin un accento feliz den bo 
g^gH^^j^elacion. Number: 7, 11, 22 y 31. 

Bo creatividad y originalidad ta wordo poni 
na prueba. Den amor y amistad lo sor- 
prende bo un confusion, algo cu nan lo bisa 
bo y cu bo no ta spera. Trankilo, lo bo wak 
cos di otro manera. Number: 5, 9, 15 y 23. 

Actua cu determinacion y lo bo triunfa 
den tur cos cu nan propone bo. Probecha 
tur loke awo ta sosodiendo rond di bo y lo 
bo wak con lo bo soluciona problemanan 
cu tabata parce sin solucion. Number: 2, 
18, 26y 34. 




Aquario 


Aunke ta algo laat den yega, no bira inki- 
eto. Durante e dianan aki bo tin dilanti 
bo, Piscis, e mester cu bo ta practica loke 
ta wordo yama empatia, o sea, pone bo na 
luga di otro. Number: 12, 28, 36 y 44. 

EflSERVICIO 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Dokter na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Centraal 
Tel. 585 8077 


San Nicolas 

Dr. Veringa 
Imsan 

warda 

San Nicolas: 

Seroe Preto 
Tel. 584 4833 


Servicio di Taxi 

Aruba Transfer Tour & Taxi C.A. 

Pos Abao #41 
P.O. Box 723 Aruba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Aruba 
Tel. 587 5900 
Fax: 587 1928 
E-mail: tas@setarnet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule September 2019 


WED 


MONARCH 


06.30 


15.30 


C 






THU 


CARNIVAL HORIZON 


07.00 


16.00 


C 






TUE 

17 

CELEBRITY EQUINOX 


11.00 


23.59 


C 





WED 

18 

MONARCH 


06.30 


15.30 


B 


CARNIVAL MAGIC 

08.00 

23.30 

C 






TUE 

24 

FREEDOM OF THE SEAS 


07.30 


21.00 


C 





WED 

1 25 | 

MONARCH 


06.30 


15.30 


C 





THU 

26 

CARNIVAL HORIZON 


07.00 


16.00 


C 





SUN 

29 

FREEWINDS 


09.00 




E 





MON 

30 

FREEWINDS - DEPT. 




23.15 


E 


ARR 


DEPT 


BERTH 


EMERGENCIA 

911 

POLIS 

Oranjestad 

100 

San Nicolas 

104 

Santa Cruz 

Noord 

107 

105 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

Warda Costa 

913 

Seguridad Nacional 
11911 

524-8833 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

Dakota 

588-7364 

585-1965 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

Trupial 

583-8560 

584-4833 

UTILIDAD 

Setar 

117 

Web 

525-4600 

Elmar 

523-7147 


Centrale Bank van Aruba 

Daily Exchange Rates - 09/27/2019 



Centrale Bank. van Arijba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

179.25 

179.97 

180.77 

GBP 

2.12 

2.17 

2.23 

JPY 

163.29 

164.78 

166.43 

EUR 

193.01 

194.77 

196.72 

DKK 

25.10 

25.82 

26.62 

NOK 

18.61 

19.33 

20.13 

SEK 

17.17 

17.89 

18.69 

For amounts up to Afl. 100,000 

Departamento cti Impuesto: 

Entrante 1 di october proximo mester inclui BBO/BAVP y BAZV den prijs 

ORANJESTAD - Departamento di Impuesto ta duna e 
siguiente informacion na tur comerciante relaciona cu 
BBO/BAVP y BAZV 


Entrante 1 di oktober 2019 


Manera ta conoci, entrante 1 di januari 2019 tin dos cambio 
importante den e leynan di BBO/BAVP y BAZy esta: 

1. Ta prohibi pa laga e consumidor paga un otro prijs na caha 
cu no ta menciona riba e producto/servicio den e tienda. 

2. Ta prohibi pa menciona e BBO/BAVP y BAZV riba e recibo 
of factura. 

Pa duna e comerciantenan mas espacio pa por a adapta 
nan prijsnan di acuerdo cu e cambionan di ley menciona, 
cu aprobacion di Minister di Finansa, Asunto Economico 
y Cultura, a brinda e espacio necesario door di duna e 
comerciantenan 9 luna di tempo extra. 

THE MAGIC OF THE MOVIES b*. ap,T( " 

ON YOUft MOBILE DEVlCE * Ap P 5,ore i ^ 


1. Tur comerciante iá ofrece yn solo priji pa m drtÉtulo/servitÉo y no mag cobra 
su clienfen^n un olro syma na cahs, 

2. Ta permiti pa menciona e po r c c n ta ho y e suma di BBO/BAVP y BAZV corecto 
pues di jcuerdo cu ley r lba c rec Ibo of ractura. E^aki no u obligatorio. 
Comercianle por skirbi su recibo of factura solamenle conForme 

undie tres opcionan iluslra akibou. 


A 



Sa.lé pFallcr 

42, SS 

Mjx Sniptk pl,1ITt-r 

53/19 

L'ouici s-aliirfj 

10,64 

TOTAL 

1:06,38 


B 


Saté platter 42.55 

Mpx Snack plaller 53,19 

Pocaiosalad 10,64 

TOTAL 106,38 


Afl G.iLS di liUU/UA/V-'UAVS' 
la inclu: df-n 0 iurru cnul 
E irnpunw Ji 1DG.M 


C 


SdlL’ pldllcr 42,55 

MIm finack piatter 53 A9 

Potato salad 10,64 

rOTAL 106.3& 


Hkwia Incl fj^nHDVHAVF/HAZV 

i>i-iic.h mel &■■ Hao.-nAVF/RAZv 1 nn.nn 

ifir.il dh FtaO/HAVF/BAZV 


Mientrastanto a sigui deliberacionnan cu 
comerciantenan y otro instancianan di 
interes y a base di e reunionnan aki Minister 
di Finansas, Asunto Economico y Cultura a 
anuncia e siguiente decisionnan cual ta valido 
entrante 1 di october 2019: 

1. Tur comerciante ta ofrece un solo prijs 
pa su articulo/servicio y no mag cobra su 
clientenan un otro suma na caha. Pues si un 
articulo ta costa Afl. 50 esaki ta e suma cu e 
consumidor mester paga na caha. No mag 
cobra e consumidor un suma mas cu Afl. 50. 
Pues e stipulacion den ley cu a keda introduci 
entrante 1 dijanuari 2019 ta keda valido. 

2. Ta permiti pa menciona e porcentahe di 6% 
y e suma corecto di BBO/BAVP y BAZV riba 
e recibo of factura. Cu ‘menciona’ no kiermen 
cu ta bay pone un calculacion riba e recibo of 
factura manera ta sosode actualmente. Mester 
tene cuenta cu no por menciona un otro 
porcentahe of un otro suma di impuesto cu 


no ta cuadra cu e tarifa legal, cu ta un tarifa 
combina di 6%. 

Pues e comerciantenan ta haya permiso 
pa menciona e impuestonan riba recibo 
of factura, pero esaki NO ta obligatorio. 
E comerciante mes ta dicidi si e ta bay haci 
esaki of no. Si acaso un comerciante scoge pa 
menciona e impuestonan, esaki por sosode 
solamente conforme un di e tres formanan 
cu a wordo aproba door di gobierno. Den e 
grafico adhunto por mira e tres opcionnan for 
di cual un comerciante por scoge. 

Ta importante pa menciona cu BBO/BAVP 
y BAZV ta impuestonan cu ta wordo calcula 
riba e volumen di benta (omzet). E volumen 
di benta ta e suma total cu e comerciante ta 
ricibi den su caha pa e articulo of servicio cu 
el a bende. E suma di BBO/BAVP y BAZV cu 
e ta cobra su clientenan ta parti di su volumen 
di benta (omzet). 


Pronostico di Tempo 


Un recordatorio/alerta ta 
bay pa publico en general 
pa tene cuenta cu nos ta 
den e epoca di mas calor di 
aña y cu e sensacion di calor 
por yega 38 te 42°C durante 
e epoca aki. 

Tempo: 

Parcialmente nubia cu 
chens pa localmente un 
awasero breve. 

Temperatura maximo 33 
grado Celsius 

Temperatura minimo 27 
grado Celsius 
Bahada di solo: 6:3lpm 
Subida di solo: 6:29am 

Biento: 

For di direccionnan entre 


noordoost te oost-zuidoost 
y modera; 

Forsa 3 te 4 (12 te 30 km/ 
ora, 7 te 16 nudo) 

Den dia por tin rafaganan 
basta fuerte te fuerte 
Forsa 5 te 6 (31 te 50 km/ 
ora, 17 te 27 nudo) 

Situacion general di 
tempo: 

Den proximo 24 ora hume- 
dad persistente den region 
local lo por produci local- 
mente un awasero breve 
den oranan di marduga iy 
mainta. Sobra di dia tempo 
lo keda generalmente seco. 

Condicion di lama: 

Olanan di lama lo ta for di 



direccion oost cu haltura di 
2 te localmente 5 pia. 
Labaderanan for di oost ta 
drentando awanan region- 
al. Na usuarionan di lama y 
operadornan di boto chiki- 
to ta avisa pa tene cuenta cu 
esaki, ya cu lama ta bruto 
localmente na area di costa, 
caminda olanan por yega 
localmente 7 pia. 

Un aviso pa boto chikito ta 
na vigor te diaranson main- 
ta 6or. 

Bayer uzando AI pa mehora diagnostico di malesa y diseño di remedi 


TRENTON (AP) — Fab- 
ricantenan di medicina a 
adopta inteligencia artifi- 
cial (artificial intelligence, 
AI) - uzando computer pa 
analisa cantidad di data y 
haci pronostico of reco- 
mendacion. E compania 
Aleman, Bayer, ta test con 
e tecnologia por yuda di- 
agnostica condicionnan 
compleho of poco comun, 
acelera desaroyo di reme- 
di, y mas. 

Creado di aspirin a uni cu 
startup y companianan tec- 
nologico pa desaroya soft- 
ware y app pa acelera diag- 
nostico y guia tratamento. 
E compania ta trahando cu 



hospital, investigadonan aca- 
demico y otronan, pa com- 
pila tur locual e software di 


AI mester pa ‘siña’ prome cu 
analisa condicion di un pash- 
ent. Esey ta inclui informa- 
cion riba causa di malesa, sin- 
toma y progresion, ademas di 
hopi resultado di pashentnan 
anterior, reporte di dokter, y 
imagennan di scan. 

AP recientemente a entrev- 
ista Angeli Moeller, kende ta 
lidera proyectonan di AI den 
negoshi farmaceutico di Bay- 
er. Moeller a bisa cu Bayer ta 
investigando uzo di AI den 
malesa cardiaco, oncologia, y 
salud femenino. 

Nan enfoke ta riba diagnos- 
tica, pero tambe terapia digi- 
tal, unda ta uza e tecnologia 
pa recomenda un pashent 


haci un cambio di comporta- 
mento pa mehora nan salud, 
of recomenda cambio di re- 
medi. 

Nan ta spera di por demostra 
cu e metodo ta eficiente pa cu 
costo y atractivo pa hospital 
y seguronan paga p’e. “Ora 
di desaroya un remedi nobo, 
nos por model con e lo com- 
porta den un cel combina cu 
otro remedi cu e pashent por 
ta tumando. Nos ta mirando 
con por identifica e pashent- 
nan y sitionan adecua pa nos 
testnan clinico. Nos lo por 
haci estudionan mas cortico 
y mustra unda e remedi ta 
adecua pa e pashentnan mas 
lihe”, Moeller a expresa. 


En cuanto e rol di dokternan 
y profesionalnan di salud, 
Moeller a bisa cu e programa 
di AI ta pa duna sosten na de- 
cision, cual ta keda den man 
di e dokter. “Lo tin un com- 
puter mustrando recomenda- 
cion, pero e berdadero poder 
di computacion lo tuma luga 
otro caminda. Lo mas im- 
portante ta cu pashentnan lo 
keda den control di nan trata- 
mento.” 

Sinembargo, Moeller a co- 
menta cu lo dura sikiera dos 
aña mas prome cu mira e tipo 
di tecnologia aki den practica 
medico, ya cu trece e tecno- 
logia cerca e pashent ‘ta keda 
e parti mas dificil’. 


Teoria di conspiracion involucrando CrowdStrike cu impeachment di Trump 


MERCA (AP) - Den su awo- famoso yamada cu presidente Ukra- 
niano, Donald Trump a referi brevemente na un teoria di conspira- 
cion desacredita cu ta purba di pone duda riba e rol di Rusia den e 
hacking di Democratic National Committee na 2016. 

Ampliamente, e teoria ta bisa cu e hack riba DNC tabata crea basa riba 
recordnan di computer falso y diseña pa culpa Rusia. Un figura clave den 
e teoria: CrowdStrike, un compania di siguridad contrata pa DNC cu a de- 
tecta, stop y analisa e hack cinco luna prome cu eleccion di 2016. 

Durante e yamada dia 25 di juli cu presidente Ukraniano, Volodymyr Zel- 
enskiy, Trump a referi breve y cripticamente na CrowdStrike. Segun un 
transcripcion di Cas Blanco, el a bisa: “Mi lo kier haya sa kico a pasa cu 
henter e situacion cu Ukrania, nan ta bisa CrowdStrike. Mi ta kere bo tin 
un di bo personanan rico. E server, nan ta bisa Ukrania tin’e”, agregando cu 
e lo kier fiscal general William Barr ‘yama bo of bo hende y mi lo kier yega 
na e berdad di e asunto’. 

Sinembargo, CrowdStrike a determina na juni 2016 cu agentenan Ruso a 
hack e red di e comite y a horta emailnan, cual despues WikiLeaks a publica. 
Su hallazgonan a ser confirma pa investigadonan di FBI. 

Basa riba e hallazgonan aki, consehero special Robert Mueller a acusa 12 
miembro di agencia di inteligencia militar Ruso, y despues a conclui cu nan 
operacion tabata busca di faborece candidatura di Trump. Mueller a testigua 
dilanti congreso prome cu yamada di Trump cu Zelenskiy. 

Ukrania y Rusia ta enemigonan desde intervencion militar Ruso na 2014 
y anexion di Crimea. Teorianan di conspiracion tocante un supuesto vin- 
culo Ukraniano cu e hack na DNC a cuminsa circula casi inmediatamente 


despues cu esaki a keda descubri. Algun, propaga pa media Ruso, a inclui 
mencion di un supuesto ‘server scondi di DNC’, cual siguidonan di opera- 
tivo politico Republicano, Roger Stone, a circula. 

Huicio di Stone lo cuminsa na november, pa supuesto gañamento na con- 
greso, obstruccion di husticia y manipulacion di testigo despues di inves- 
tigacion di Mueller. E1 a bisa cu CrowdStrike ta scondiendo evidencia cu 
posiblemente lo por elimina culpabilidad di Rusia. 

Recientemente, un hues a rechasa esfuersonan di Stone pa reta e investiga- 
cion di e hack. Stone a busca pa suprimi investigacionnan cual el a bisa ta- 
bata basa riba suposicionnan fout for di CrowdStrike, pero hues di districto, 
Amy Berman Jackson a bisa cu no tabatin evidencia cu niun hende den FBI 
a actual malo den aplica e investigacion. 

CrowdStrike a bisa AP na december cu tambe a traha cu Republicano, yu- 
dando e National Republican Congressional COmmittee investiga robo di 
email di hacker no identifica durante campaña di 2018. 

Un version di e teoria di conspiracion ta bisa cu CrowdStrike su doño ta un 
Ukraniano rico. Pero co-fundado, Dmitri Alperovitch ta un Mericano naci 
na Rusia kende a gradua di Georgia Institute of Technology. Trump a haci 
referencia di esaki den un entrevista. 

E referencia ta lanta pregunta tocante habilidad - of boluntad - di Trump 
pa separa berdad di mentira, segun analistanan. Thomas Rid, un profesor di 
siguridad na Johns Hopkins a bisa cu si nos tuma palabra di Trump como 
berdad, ta parce cu e presidente Mericano ta incapaz di distingui entre teoria 
di conspiracion y reportenan di inteligencia basa riba hechonan. 
CrowdStrike a bisa den un declaracion cu a ‘duna tur evidencia forense y 
analisis na FBP. 


Musk ta revela raket di SpaceX pa bay Mars y bin bek 


Den un discurso transmiti en 
bibo for di facilidad di lansa- 
mento di SpaceX den tip sur 
di Texas, Musk a bisa diasabra 
cu Starship ta spera di despega 
pa prome biaha aki un pa dos 
luna, y alcansa 19,800 meter 
prome cu yega bek tera. 


E ta bisa cu ta esencial pa via- 
bilidad di biahe espacial pa 
por reuza astronavenan, y cu 
ta importante pa tuma stap- 
nan pa extende consciencia 
mas leu di nos planeta. 

Publico a mira mientras 


Musk a papia riba un esce- 
nario dilanti di e astronave 
grandi, cual tin un exterior 
di metal reflexivo. Musk a 
bisa cu diasabra a marca e di 
11 aniversario di un raket di 
SpaceX alcansando orbita pa 
prome biaha. 



BOCA CHICA VILLAGE 
(AP) — Elon Musk a reve- 
la un astronave di SpaceX 
diseña pa hiba un tripu- 
lacion y cargo na Luna, 


Mars, of cualkier otro 
destino den sistema solar 
y yega bek Tera perpen- 
dicularmente. 

‘25th Aruba Reef Care Project 2019 tabata un exito rotundo’ 








ORANJESTAD - Aruba 
ta un luga cu ta resalta 
pa su atraccion turistico, 
cu ta su beachnan y santo 
blanco, pero no semper 
nan ta ricibi e cuidadonan 
cu nan mester. P’esey un 
campaña manera esun cu 
a sosode ayera por haci 
un diferencia. Fundacion 
Aruba Reef Care a cel- 
ebra su 25 aniversario cu 
su ‘25th Aruba Reef Care 
Project 2019’ na varios 
luga rond di nos isla. 

Cu un participacion di 40 
grupo y mas di 900 boluntar- 
io, mucha, adultonan y dis- 
tinto organisacion, a uni pa 
haci limpi y recoge sushedad 
riba baranca y den lama, asina 
a duna di conoce Castro Per- 
ez, miembro di e fundacion. 
Tambe el a menciona cu e 
aña aki, varios organisacion y 
fundacion a coopera cu nan, 
por ehempel Mourik Aruba, 
cu tin 25 aña consecutivo 


como sponsor di e fundacion 
y EcoTech, cu a ofrece varios 
baki di sushi pa e boluntari- 
onan por pone tur e saconan 
cu sushi den dje. 

Di mesun manera, Perez a 
bisa cu piscadonan di area di 
Waf’i Rancho tambe a uni pa 
e accion aki. Nan a sambuya 
y logra saca hopi taira cu ta- 
bata hundi den lama na area 
ey. “Esaki tabata un diferencia 
e aña, pasobra semper taba- 
tin mas hende pa sambuya 
cu riba tera y aworaki esey a 
cambia”, Castro a menciona. 
Perez a gradici tur persona cu 
a aporta pa haci e accion aki, 
cu compara cu aña pasa, ta- 
batin 700 hende. Participan- 
tenan tabata na distinto area 
di isla como California Light- 
house, Malmok, area di Waf’i 
Rancho, asina tambe como 
areanan cu normalmente 
no a haya recientemente un 
limpiesa, manera Kapel di 
Alto Vista, Natural Bridge y 
Arashi Beach. 



E beachnan ta un espacio pa 
recreacion di e comunidad, 
specialmente Aruba cu ta 
rondona di awa di lama, nan 
ta cumpli un funcion hopi 
importante na eco-sistema ya 
cu nan ta provee di un habi- 
tat cu condicionnan singu- 
lar pa plantanan y bestianan. 
Sinembargo, e consecuenci- 
anan di no protege e espacio 
natural aki, algun biaha por 


ta ‘preocupante’, Castro a de- 
staca. 

Hopi di sushedad cu e cam- 
paña aki a recolecta ta mate- 
rial di plastico, un material cu 
ta tarda hopi aña pa su bio- 
degradacion y cu no ta haci 
e espacio sushi so, sino cu 
tambe gravemente ta afecta e 
especienan cu ta biba den dje. 
Segun datonan internacional, 


nuebe di cada dies parha ma- 
rino tabatin plastico den nan 
stoma. 

P’esey actividadnan manera 
Beach Clean-Up, hunto cu 
campaña di informacion riba 
reciclahe, ta contribui pa for- 
ma ciudadanonan sensitivo y 
educa pa cuida e espacio aki 
y pa nan tin un miho manera 
di disfruta di nan, Castro a fi- 
nalisa. 

